عەبادی مەرجی ناردنی موچەی فەرمانبەران بە نێچیرڤان بارزانی رادەگەیەنێت\n21/01/2018 - 10:08 بڵاوکراوەتەوە لە هەواڵ/كوردستانی\nسەرچاوەیەك لە نوسینگەی راگەیاندنی سەرۆك وەزیرانی عیراق ئاشكرای دەكات، حەیدەر عەبادی لە دیداریدا لەگەڵ شاندی هەرێمی كوردستان داوایكردوە پابەندبن بە 10 مەرجەوە.\nعەبدولهادی مەهودەر لە نوسینگەی راگەیاندنی نوسینگەی سەرۆك وەزیرانی عیراق لە رێی پەیجی خۆیەوە لە فەیسبوك نوسیویەتی "10 مەرجەكەی سەرۆك وەزیران پەیوەندی بە پابەندبونی تەواوەتی بە یەكێتی و سەروەریی عیراقەوە هەیە لەسەرتاسەری وڵاتەكەدا و هەرێمیش بەشێكە لە عیراق. هەروەها مەرجی بنیاتنانەوە و كاراكردنەوەی سەرجەم دەسەڵاتە فیدرالییەكان لە هەرێمدا لەنێویاندا دەروازە سنورییەكان و فڕۆكەخانەكان، لە پاڵ بەردەوامبونی كاری لیژنە پسپۆڕەكان تایبەت بە كردنەوەی فڕۆكەخانەكانی هەرێم لەژێر دەسەڵاتی فیدرالیدا".\nلە مەرجەكانی دیكەش، تەواوكردنی سەرجەم رێوشوێنەكانی گەڕانەوەی تەواوەتی دەسەڵات و هێزە فیدرالییەكان، سنوری نێودەوڵەتیش دەبێت لەژێر كۆنترۆڵی فیدرالیدا بێت بەوپێیەی دەسەڵاتی تایبەتی خۆیەتی. هەروەك دەبێت پابەندبون هەبێت بەرامبەر سنوری هەرێم لە ساڵی 2003دا، كە لە دەستوردا هاتوە و نابێت تێپەڕێنرێت.\nهەروەها لە مەرجەكانی دیكەش، پەیوەندی بە رادەستكردنی نەوتی بەرهەمهاتوی ناو هەرێمی كوردستانەوە هەیە بە دەسەڵاتی فیدرالی، هەناردەكردنیشی تەنها لە دەسەڵاتی حكومەتی فیدرالیدا دەبێت و لە رێی كۆمپانیای سۆمۆوە جێبەجێ دەكرێت.\nپەیوەندیدار بە موچەی فەرمانبەرانی هەرێمیش، حەیدەر عەبادی سەرۆك وەزیرانی عیراق بە شاندەكەی هەرێمی كوردستانی وتوە، دەبێت لیژنە تایبەتمەندەكان بە موچەی فەرمانبەرانی هەرێم كارەكانیان تەواو بكەن تا گەیشتنی بەدەستی فەرمانبەری راستەقینە زامن بكرێت، هەروەك دەبێت هەژماری موچەی فەرمانبەرانی هەرێم لەژێر چاودێری دیوانی چاودێری دارایی فیدرالیدا بێت لە بەغدا.\nبەگوێرەی راگەیەندراوی نوسینگەی راگەیاندنی سەرۆك وەزیرانی عیراق، لە دیدارەكەی حەیدەر عەبادی و شاندی هەرێم بە سەرۆكایەتی نێچیرڤان بارزانی، جەخت لەسەر دەسەڵاتی فیدرالی كراوەتەوە لە فڕۆكەخانە و دەروازە سنورییە نێودەوڵەتییەكان و هەناردەكردنی نەوتی هەرێمی كوردستان.


تورکیا 174 گرتووخانە ی نوێ دروست دەکات … د.ناجح گوڵپی – Dengekan\nلەڕاگەیەنراوێکی وەزارەتی دادی تورکیادا ئەمرؤ پێنجشەممە هاتوە دەلێ : دەولەتی تورکیا نەخشەی دروستکردنی 174 زیندانی نوێ دائەڕێژێ لەماوەی 5 ساڵدا تەواویان دەکات، لەئەنجامی زۆر بوونی ژمارەی چاوەڕوان نەکراوی گیراواندا.\nڕۆژنامەی حوڕیەت رای گەیاند گرتوخانەکانی تورکیا لەئیستادا لە سەروی وزەی خۆیانەوە گیراوانی تێدایە و شلۆق بوون، بەهۆی دەسگیرکردنی لایەنگرانی فەتحولا گوڵەن کە تۆمەتبارکراوان بە ئەنجامدانی کودەتاکەی 15 ی تەموزی 2016 ، توانای گرتوخانەکانی تورکیا تاکو سەد هەزار کەس دەگرێتە خۆ بەلام ئیستا لەو ژمارەیە زیتریان تێدایە.\nئەمە لەکاتێکدایە حکومەتی تورکیا 28 هەزار بەندکراوی بەمەرج ئازاد کردوە لەژێر ڕۆشنایی ئەو حاڵەتە لەناکاوەی کە ڕای گەیاندوە لەدوای کودەتاکەوە، بە مەبەستی جێگا کردنەوە 23 هەزار کەس کە لە ئەنجامی کودەتاکەوە دەسگیر کراون.\nپەرلەمانتارێکی حزبی گەلی کۆماری ڕای گەیاند ،لەساڵی 2000 دا ژمارەی گیراوانی تورکیا 49500 چلو نۆ هەزارو پێنج سەد گیراو بوو ، ئەم ژمارە بەردەوام لەزیاد بوندایەو لە سەرەتای ساڵی 2016 وە ئەم ژمارە گەیشتە 179600 سەدو حەفتاو نۆ هەزارو شەش سەد گیراو، بێ گومان لەدوای کودەتاکەوە زیاتر بوە.\nسەرچاوە : http://24.ae/article/279469/تركيا-تخطط-لبناء-174-سجناً-جديداً\nد.ناجح گوڵپی 16/9/2016\nPrevious ڕیفۆرم یان شۆڕش ….. نووسینی: کریس هێجز … وەرگێڕانی: گۆران عەبدوڵڵا\nNext ڕزگارکردنى موسڵ و مەترسى شەپۆلێکى ترى ئاوارەبوون … ڕەسوڵ بۆسکێنى


له‌لایه‌ن: - محەمەد تاهیر - به‌روار: 2021-07-31-02:32:00 - کۆدی بابەت: 6117\nناساندنی کڵاو سپی\nکڵاو سپی یاخود هاککەری کڵاو سپی (بە ئینگلیزی: White hat)، بریتییە لە هاککەرێکی ئەخلاقی کۆمپیوتەر یان شارەزایەکی بواری پاراستن، کە هەڵدەستێت بە تاقیکردەنەوەی دزەکردن (Penetration test) لەگەڵ چەندین جۆری تری تاقیکردنەوەی پارێزگاری بە مەبەستی دڵنیابوونەوە لە پارێزراوی سیستمەکانی تەکنەلۆژیای زانیاری، هاککردنی ئەخلاقی مانای زیاتری هەیە بێجگە لە تاقیکردنەوەی دزەکردن هەروەها پێچەوانەکەی کڵاو ڕەشە (Black hat)، کە هاککەرێکە بۆ مەبەستی تاکەکەسی و تێکدەر هاک دەکات، هەروەها لەم نێوانەدا کڵاو خۆڵەمێشی هەیە (Grey hat) کە بریتین لەو هاککەرانەی کە بەمەبەستی باش هاک دەکەن بەڵام زۆربەی جارەکان هاککردنەکانیان سەربەخۆیانەیە و بەبێ پرسکردنە، هاککەرە کڵاو سپییەکان هەندێکجار بە گرووپ کاردەکەن کە پێیاندەڵێن تیمی سوور (Red team) یاخود تیمی پڵنگ (Tiger team).\nمێژووی کڵاو سپی\nیەکێک لە یەکەمین حاڵەتەکانی هاککردنی ئەخلاقی بریتیبوو لە تاقیکردنەوەی پارێزگاری کە لەلایەن هێزی بەرگری ویلایەتە یەکگرتووەکانەوە ئەنجامدرا، ئەم تاقیکردنەوەیە لەسەر سیستمی کارپێکەر موڵتیکس (Multics) ئەنجامدرا، لەم تاقیکردنەوەیەدا دەرکەوت کە سیستمەکە لە زۆربەی سیستمە کارپێکەرەکانی تر باشترە، لەم تاقیکردنەوەیەدا بەکارهێنەرەکان هەستان بە هێرشکردنە سەر سیستمەکە بۆ دۆزینەوەی خاڵە لاوازەکانی و هەروەها خۆئامادەکردن لەکاتی ڕوودانی هەر ڕووداوێکی هاوشێوە و دۆزینەوەی چارەسەری گونجاو بۆی.\nبیرۆکەی بەکارهێنانی هاککردنی ئەخلاقی بۆ دۆزینەوە و چارەسەرکردنی کێشەی پارێزگاری سیستمەکەن لەلایەن دان فارمەر و ویتسێی ڤێنما دا‌هێنرا، کە ئامانجیان بەهێزکردنی پارێزگاری ئینتەرنێت و ئینترانێت بوو، ئەم دوانە هەستان بە هاککردن و دۆزینەوەی ئەو ڕێگانەی کە هاککەرەکان بەکاریدەهێنن بۆ هاککردن، بەم شێوەیە زانیاری تەواویان لەسەریان کۆکردنەوە، پاشان هەستان بە کۆکردنەوەی ئەو کەرەستانەی کە بەکاریان هێنابوو لەکاتی کارکردنیاندا و کردیان بە یەک نەرمەواڵە بۆ ئەوەی بەئاسانی بەکاربهێنرێت و پاشان بڵاویان کردەوە بۆ ئەوەی هەرکەسێک بیەوێت بتوانێت سوودی لێببینێت، ناوی نەرمەواڵەکە بریتیبوو لە ئامڕازی بەڕێوەبەری ئاسایش بۆ شیکردنەوەی تۆڕەکان (Security Administrator Tool for Analyzing Networks - SATAN)، ئەم نەرمەواڵەیە ناوبانگێکی زۆری پەیداکردن لە سەرانسەری جیهان لە ساڵی 1992.\nهاککردنی ئەخلاقی و تاقیکردنەوەی دزەکردن پێکدێت لە هێرشکردنە سەر سیستمێک یان نەرمەواڵەیەک لە سەرەتاوە، وەک گەڕانی پۆرتەکان و دۆزینەوەی کێشە لە پڕۆتۆکۆڵەکاندا، هاککردنی ئەخلاقی دەکرێت چەندین کاری تریش لەخۆبگرێت وەک ناردنی ئیمەیڵ بۆ ستافەکە بۆ داواکردنی زانیاری دەربارەی وشەی نهێنی، یاخود گەڕان بەناو فایلە فڕێدراوەکاندا بۆ دۆزینەوەی زانیاری، هەروەها ئەم جۆرە کارانە تەنها خاوەن سیستم یان بەڕێوبەرەکان یان ئەو کەسانەی کە داوای تاقیکردنەوەکەیان کردووە ئاگادارن لێی، ئەم تاقیکردنەوانە دەکرێت کاتێکی زۆر بخایەنێت کە هەندێکجار لە هەفتەیەک زیاتر تێدەپەڕێنێت.\nچەند ڕێگایەکی تر کە هاککەران بەکاریدەهێنن بۆ تاقیکردنەوەی سیستم:\nهێرشی نەهێشتنی خزمەتگوزاری (DoS attacks)\nتاکتیکی ئەندازیاری کۆمەڵایەتی (Social engineering tactics)\nئەندازیاری پێچەوانە (Reverse engineering)\nپارێزگاری نێتۆرک (Network security)\nشیکردنەوە و لێکۆڵینەوەی بیرگە و هارد (Disk and memory forensics)\nلێکۆڵینەوەی خاڵە لاوازەکان (Vulnerability research)\nگەڕانی پارێزگاری, وەک:\nبابه‌ته په‌یوه‌ندیداره‌كان به : هاککەری کڵاو سپی


(١٩٩٣-0٣-١٥) ١٥ی ئازاری ١٩٩٣ (تەمەن ٢٨)\n^ "Alia Bhatt opens up about not being able to vote in India – Interesting statements by Alia Bhatt". The Times of India. لە ڕێکەوتی 2021-02-13 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "2019 Celebrity 100". Forbes India. لە ڕەسەنەوە ئەرشیڤ کراوە لە 19 December 2019. لە ڕێکەوتی ٢٠ی کانوونی یەکەمی ٢٠١٨ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ World، Republic. "Before 'SOTY', Alia Bhatt made her debut aschild artist with this film". Republic World (بە زمانی ئینگلیزی). لە ڕێکەوتی 2021-02-13 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Filmfare Awards 2020: Alia Bhatt wins the Best Actor female trophy for Gully boy, after Raazi and Udta Punjab". PINKVILLA (بە زمانی ئینگلیزی). لە ڕێکەوتی 2021-02-13 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Alia Bhatt to sing 'Samjhawan Unplugged' for Humpty Sharma Ki Dulhania". The Indian Express. 28 June 2014. لە ڕەسەنەوە ئەرشیڤ کراوە لە 14 July 2014. لە ڕێکەوتی ١٢ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Sadak 2 | Song – Tum Se Hi (Reprise) | Hindi Video Songs – Times of India". timesofindia.indiatimes.com (بە زمانی ئینگلیزی). لە ڕێکەوتی 2021-02-13 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Ugly (2014)". Bollywood Hungama. ئەرشیڤ کراوە لە ئەسڵدا لە 2 January 2015. لە ڕێکەوتی ٠٣ی کانوونی دووەمی ٢٠١٥ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ Lohana، Avinash (3 October 2017). "'Dwarf' SRK serenades his lovely ladies again". Pune Mirror. ئەرشیڤ کراوە لە ئەسڵدا لە 29 October 2017. لە ڕێکەوتی ١١ی تشرینی دووەمی ٢٠١٧ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ Coutinho, Natasha (27 April 2019). "Alia Bhatt, Tiger Shroff shoot for 'hook-up' song in Student of the Year 2". Mumbai Mirror. ئەرشیڤ کراوە لە ئەسڵدا لە 27 April 2019. لە ڕێکەوتی ٢٧ی نیسانی ٢٠١٩ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "'Brahmastra': Ranbir Kapoor, Alia Bhatt begin shooting today". The Times of India. 24 February 2018. ئەرشیڤ کراوە لە ئەسڵدا لە 25 February 2018. لە ڕێکەوتی ٢٥ی شوباتی ٢٠١٨ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "After first glimpse of Brahmastra, Ayan Mukerji reveals on-screen names of Alia Bhatt and Ranbir Kapoor". Times Now. ئەرشیڤ کراوە لە ئەسڵدا لە 6 March 2019. لە ڕێکەوتی ٠٤ی ئازاری ٢٠١٩ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "Highway (Original Motion Picture Soundtrack)". iTunes (Apple Inc.). 7 February 2014. ئەرشیڤ کراوە لە ئەسڵدا لە 8 February 2018. لە ڕێکەوتی ٠٧ی شوباتی ٢٠١٨ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "Samjhawan (Unplugged by Alia Bhatt) [From "Humpty Sharma Ki Dulhania"] – Single". iTunes (Apple Inc.). 7 July 2014. ئەرشیڤ کراوە لە ئەسڵدا لە 8 February 2018. لە ڕێکەوتی ٠٧ی شوباتی ٢٠١٨ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "Ikk Kudi (Club Mix) [From "Udta Punjab"] – Single". iTunes (Apple Inc.). 17 June 2016. ئەرشیڤ کراوە لە ئەسڵدا لە 8 February 2018. لە ڕێکەوتی ٠٧ی شوباتی ٢٠١٨ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ ی ا "Dear Zindagi (Original Motion Picture Soundtrack)". iTunes (Apple Inc.). 17 June 2016. ئەرشیڤ کراوە لە ئەسڵدا لە 8 February 2018. لە ڕێکەوتی ٠٧ی شوباتی ٢٠١٨ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "Humsafar (Alia's Version) [From "Badrinath Ki Dulhania"] – Single". iTunes (Apple Inc.). 9 March 2017. ئەرشیڤ کراوە لە ئەسڵدا لە 8 February 2018. لە ڕێکەوتی ٠٧ی شوباتی ٢٠١٨ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\nدواجار لە ٢٠:١١ی ١١ی ئازاری ٢٠٢١ دەستکاری کراوە


وەزارەتا خواندنا بلند ڕێککەفتنامەیەک دگەل زانکۆیا کامبریج یا بریتانى ئیمزا کڕ :: Duhok Polytechnic University\nوەزارەتا خواندنا بلند ڕێککەفتنامەیەک دگەل زانکۆیا کامبریج یا بریتانى ئیمزا کڕ\nب ئامادەبونا ھەر ئێک ژ د. ئارام محەمەد قادر وەزیرێ خواندنا بلند و ڤەکولینێن زانستی و د. چارلس کلارک وەزیرێ بەرێ یێ پەروەردا بەریتانیا و ئەندامێ بلندێ بۆردێ ئەمیندارێ زانکۆیا کامبریج و ژمارەیەکا سەرۆک زانکۆیێن کوردستان و ڕاوێژکارو رێڤەبەرێن گشتى، وەزارەتا خواندنا بلند و ڤەکولینێن زانستی و زانکۆیا کامبریج یا بریتانى ڕێککەفتنامەیەک دبوارێ زمانێ ئینگلیزی دا ئیمزا کڕ.\nئەڤرۆ روژا سێ شەمبی ڕێکەفتى (٢٣/١١/٢٠٢١) وەزارەتا خواندنا بلند و زانکۆیا کامبریج یا بریتانى ب رێکا ئونلاین کومبون ودئەڤێ کومبونێ دا رێورەسمێن ئێمزا کرنا رێکەفتنامێ دنافبەرا نوینەرێن ھەر دوو لایان دا ھاتنە برێڤەبرن پشتی چەند پەیڤەک ژلایێ د. محەمەد حسێن سەرۆکى لێژنا بلند یێ سەرپەریشتیکرنا سەنتەرێن زمانێ ئینگلیزى ل زانکۆیێن هەرێما کوردستان و سەرۆکێ دەزگەھێ سەرپەرشتێ دڵنیا جۆرى ڤە ھاتینە خواندن کو دگڕێدای بون ب تەوەر و خالێن ئەڤێ رێکەفتنامێ ڤە مینا وێ چەندێ کۆ زانکۆیا کامبرێج هەڵسەنگاندنێ بۆ سەنتەرێن زمانێ ل زانکۆیێن کوردستان بکەت و ستافى زانستى یێن سەنتەرێن زمانی ل کوردستانێ ژلایێ تیمەکا بسپۆڕ و شارەزا یێن زانکۆیا کامبریج ڤە بھێنە راھێناندان، و هەڵسەنگاندنا شێوازێ ئەزمونێن پشکدارێن خولێن سەنتەرێن زمانی بکەن.\nژلایێ خۆ ڤە د. چارلس کلارک وەزیرێ بەرێ یێ پەروەردا بەریتانیا، کو دهەمان دەمدا ئەندامێ بۆردێ ڕاوێژکارى یێ زانکۆیا کامبریجە پەیڤا زانکۆیا کامبریج پێشکێشکر، و بەحسێ پێنگاڤێن ئیمزاکرنا ڕێککەفتنامێ ھاتە کڕ و گرنگیا پەیوەندیێن زانستى دنافبەرا وەزارەتێ و زانکۆیا کامبرێج بەرز نرخاند گوت : "هەڤپشکی دگەڵ وەزارەتا خواندنا بلند کارەکێ پری ئارمانجێن نێڤدەولەتی یە بو زانکۆیا کامبرێج"\nئەف ڕێککەفتنامە ژچەندین تەوەر و خاڵێن گرنگ پێک دھێتن کو زانکۆیا کامبریج دێ هەڵسەنگاندنەکا ھویر بۆ لایەنێن جودا جودا یێن سەنتەرێن زمانی کەت بۆ دیارکرنا ئاستێ زانستى و دەستنیشانکرنا خاڵێن لاواز یێ سەنتەرا، و پشتی ڤەدگەرن دێ ڕاپۆرتەکا تیروتەسەل پێشکەشی وەزارەتا خواندنا بلند کەن ب مەرەما کارکرنا ل سەر ئەوان خالێن لاواز بۆ بھێزنێ. تەوەرەکی دی یێ ڤێ رێککەفتنامێ یێ تەرخانکری بۆ کو ستافێ سەنتەرێ زمان ژلایێ گوتنا وانەیان پروگرامێن خواندنێ ڤە بھێنە راھێنان دان ژبو بەرزکرنا کوالیتیا خواندنێ ب وی رەنگی کو باوەرنامێن ھەڤپشک ب پشکداران بھێنە بەخشین\nو تەوەرێ دووماھیێ یێ دەستنیشانکری بۆ ژبو ئەوان گوھرینێن د شێوازێ ئەزمونان دا دھێتەکرن


لە جیات بلۆك ئەمجارە فاتمە بە قازمەو جەكۆش كوژرا .. – Denegkan\nلە جیات بلۆك ئەمجارە فاتمە بە قازمەو جەكۆش كوژرا ..\nbydengekan\tOctober 14, 2008\tژنان\nرزگار كۆچەر r_kochare@hotmail.com\nپاش ئەوەى ئێمەى كورد لە كوشتن و زیندە بەچال كردنى ژنان چەندین داهێنانى تازەمان كرد ئەمجارەش وێراى هەبوونى چەندین گروپ و رێكخراوى ژنان و ئافرەتان شەوى 12 لەسەر 10 ئەم مانگە لە شارۆچكەى شاویسى شارى هەولێر تراژیدیاى كوشتنى ژنێك دور لە قەڵەمى فیمنیست خواز رۆژنامەنوسان ئەنجام درا , لەكاتێك رۆژانە لە كوردستان چەندین تیم و تاقم بەناوى داكۆكیكردن لە مافەكانى ژنان و ئافرەتان بەناوى كۆنفراس و ورگ شۆپ پارەى ئەستور ئەستور لەسەر حسێبى جەستەى فاتیمە و چەندین ئافرەتى ترى كوژراو لەهیچ ولە خۆرا سەرف دەكەن دیسان فاتیمە وەك دوعاو فاتیمەكانى تر جەستەى خەڵەتانى خوێن كرا و سى َمنداڵە گوناهەكەى بىَ نازى دایكیان مانەوە .\nپاش ئەوەى فاتیمەى خاوەن 3 منداڵ ماوەیەك بە هۆى كێشەیەكى خێزانى لە هاوسەرەكەى كە ناوى عبدالرحمانە دور دەكەوێتەوە و دەچێتەوە ماڵى باوكى شەوى 12 ئەم مانگە فاتیمە بە ئاگادارى چەندین ریش سپى و پیاو ماقول دێتەوە ماڵەكەى كە لە شارۆچكەى شاویسە بۆ ئەوەى سەر لە نوىَ ژیانێكى ترى پر مەینەت لەگەل هاوسەرەكەى دروست بكات , پاشان پاش دروست بوونى دەمەقاڵەیەك لە نێوان خۆى و هاوسەركەى بۆ ماوەیەك ماڵەكەیان بێدەنگى تێدا هەست پێدەكرێت بۆ بەیانیش لە كاتێك یەكىَ لە دراوسیەكانى ماڵى فاتمە هەست بە بۆنى خوێن و بێدەنگى ماڵى دراوسێیەكەیان دەكات زوو پۆلیسى شارۆچكەى شاویس ئاگادار دەكاتەوە , پاش گەیشتنى پۆلیس بۆ شوێنى روداوەكە هەست دەكرێت خوێنێكى زۆر لە ژورەكان لەگەل چەكوش و قازمەیەك هەیە تەنانەت دیوار و حەوشى ماڵكە زۆربەى بە خۆین سور بووە بەڵام پۆلیس ئەو كاتە هیچ تەرمێك لە نێو ئەو ماڵەكە نادۆزیتەوە تا ماوەیەك دەر دەكەوێت كە فاتیمە پاش ئەوەى لە یەكىَ لە ژورەكانى ماڵەكەى لەلایەن هاوسەرەكەى دەكوژرێت عبدالرحمانى هاوسەرى بۆ شاردنەوەى تاوانەكەى لە باخچەى ماڵەكەى خۆیان گۆرێك هەڵدەكەنێت و تەرمى فاتیمەى تێدا دەنێژێت و خۆیشى رادەكات .\nدیارە لەم ماوەیە رێژەى كوشتنى ئافرتان روو لە زێدە بوون بووە و رێكخراو لایەنە پەیونداركانیش وەك پێشەى جارانیان لە قسەى زل زل زیدَە تر ناتوانن فشارێكیش لەسەر حكومەت دروست بكەن بۆ ئەوەى تاوانبارانى ژن كوشتن پەلكێشى دادگا بكرێن چونكە وەك دیارە ئەوانەى ژن دەكوژن زۆربەیان ئێستا لە پاڵ بەرپرسێكى حیزبەكان خۆیان حەشارداوە .\nجىَى ئاماژەیە فاتیمە نزیكەى 30 ساڵ لە هاوسەركەى بچوك ترە وەك دراوسیكانیش ئاماژەییان پێكرد كە ئەو ماڵە ماوەیەكە لە خانووە كرێچیەكانى شارۆچكەى شاویسن و هیچ شتێكى خراپیان لەو ماڵە بە تایبەتى لە فاتیمەى كوژراو نەدیووە ..\nPrevious ئه‌وینێکی پایزه‌یی\nNext لە سڕینەوەى خەباتو دەسكەوتەكانەوە بەرەو دامەزرانى حیزبێك بۆ …….


مرۆڤی رۆژهەڵاتیی نە مێژووی هەیە و نە مێژووکردە…. جیهاد موحەمەد : چاوی گەل\nمرۆڤی رۆژهەڵاتیی نە مێژووی هەیە و نە مێژووکردە…. جیهاد موحەمەد\nکۆمەڵگا رۆژهەڵاتییەکان بە گشتی، کۆمەڵگاگەلێکی بێ بەرهەمن، ڕەنگە ئەم بۆچوونە هەندێک گشتگیریی پێوە دیار بێت، بەڵام لە ڕاستیدا مەبەست ئەوەیە، کە هەموو کۆمەڵگا ڕۆژهەڵاتییەکان بە ڕێژەیەکی یەجگار گەورە مشەخۆرن، هیچ بەرهەمێکی ئەوتۆی زانستیان نییە، ئەگەر هەشبێت بە بەراورد بە بەرهەمە زانستییە هاوردەکان لە وڵاتانی ڕۆژئاواو و ئەمەریکاو و یابان و ئوسترالیاو و چاینا و وڵاتانی دیکە، ئەوەندە کەم و لاوازن کە پێوانەیەکی ئەوتۆیان بۆ ناکرێت.\nکاتێک دەگوترێت، کۆمەڵگا رۆژهەڵاتییەکان دواکەوتوو و هەژارن، مەبەست لە دواکەوتوویی و هەژاریی دەست و پێ سپێتیی ئەم کۆمەڵگایانەیە لە بەرهەمهێنانی هەموو ئەو کەلوپەلانەی کە بەرهەمی پێشکەوتنە زانستیەکانە. زانین و زانست و پەروەردە دواکەوتووە، بۆیە بەرهەمیش یان نییە، یان دواکەوتووە.\nهۆکار و فاکتەری سەرەکی دواکەوتوویی و هەژاریی کۆمەڵگا ڕۆژهەڵاتیەکان، قەتیسمانیانە لە یەک زەمەندا، مرۆڤی رۆژهەڵاتیی بە زەمەنە سروشتییەکانی خۆیاندا، کە “ڕابوورد، ئێستا و داهاتوو”ە تێنەپەڕیون. هەمان بیرکردنەوە، هەمان پەروەردە، هەمان کولتوور، هەمان بەرهەمی مەعریفیی، هەمان دیدگا و فەلسەفەی ژیان لە مێشکیاندا خۆی نوێ دەکاتەوە، ڕەنگە گۆڕانکاری تەنها لە فۆرمەکانیاندا هەبوو بێت، نەک لە ناوەڕۆکیاندا، بۆیە دەشێت بڵێین، مرۆڤی رۆژهەڵاتیی خاوەنی مێژوو نیە و مێژووکرد نیە.\nدەیان سەدەیە، یەک دیدگای چەقبەستوو خۆی سەپاندووە بەسەر کۆی کۆمەڵگاکانی ڕۆهەڵاتییدا، ئەو دیدگایە، دیدگایەکی دۆگماتیزمیی و نەریتییە، بە جۆرێک ئەم دیدگا چەقبەستووە زاڵە، کە زۆربەی هەرە زۆری خەڵکی ئەم وڵاتانە لە واقوڕمانێکدا ماونەتەوە، پرسیارگەلێک لە مێشکیاندا دەسوڕێتەوە وەک: بۆچی وڵاتانی ڕۆژئاوا بەردەوام لە پێشکەوتندان و ئێمەش لە دواکەوتندا؛ بۆچی ئەوان تا ئاستێکی بەرز لەباروگوزارنێکی باشدا دەژین و ئێمەش لە باروگوزەرانێکی خراپدا؛ بۆچی ئەوان کەمترین شەڕ و پێکدادان لە نێوانیاندا دروست دەبێت، ئێمە بەردەوام خەریکی شەڕی ئایین و دین و نەتەوە و نیشتیمانین؛ بۆچی ئەوان ئازادییەکی بەرفراوانییان هەیە و کەمترین ڕاسیستیی و ڕەگەزپەرستیی لە نێوانیاندا هەیە، بۆچی ئێمە کەمترین ئازادیمان هەیە و پێکەوە ژیانمان نییە و زۆرترین ڕق و کینەی دینیی و ناسیۆنالستیی و ڕەگەزپەرستیی لە نێونماندا هەیە؛ بۆچی ئەوان خاوەنی زانین و زانست و زانیارین، ئێمە مشەخۆرین بەسەر بەرهەمەکانی ئەوانەوە؛ بۆچی ئەوان بەرهەمهێنەرن و ئێمە بەرخۆرین؛ بۆچی ئەوان کێبڕکێ دەکەن لەسەر دۆزینەوە زانستیەکان و ئێمە کێبڕکێمانە لەسەر نەتەوەپەرستیی و ئاینپەرستیی؛ بۆی ئەوان فرۆشیاری بەرهەمە پیشەسازیی و زانسییەکانن و ئێمە تەنها فرۆشیاری بەرهەمە سروشتییەکان و وزەی ژێر زەوین؟ دەیان پرسیاری لەم شێوازانە لە خۆمان دەکەین بە بێ وەڵام!\nئەم پرسیارانە زۆر گرنگن،لە ژیانی دوروودرێژی ئەم کۆمەڵگانەدا سەرچاوەی دروستبوونی هەندێک لە حیزب و ڕێکخراوی سیاسیی و کۆمەڵایەتیین، سەرچاوەی خەباتکردن و تێکۆشانێکی دوورودرێژ و گەورەن. لێرەدا نامەوێت بچمە سەر ئەوەی بۆچی ئەم حیزب و بزووتنەوە و ڕاپەڕینانەی خەڵکی شۆرشگێڕ سەرکەوتنیان بە دەست نەهێناوە، یان بۆچی لە ئەنجامدا هەموو ڕاپەڕین و شۆرش و بزووتنەوە ڕزگاریخوازیی و ئازادیخوازییەکان لەبار دەبرێن، یان دەستەوسانن لە گۆڕانکارییەکاندا؟ ئەمە بابەتی ئەم نووسینە نییە، هەوڵ ئەدەم بابەتێکی تایبەتی لەسەر بنووسم. بەڵام دەمەوێت ئەوە بڵیم، کە هۆکار و فاکتەری مانەوەی دواکەوتوویی و هەژاریی و هەموو نەهامەتییەکانی ئەم کۆمەڵگانە، ئەوەیە کە نەیانتوانیوە گۆڕناکاری لە بیرکردنەوە و عەقڵەیتی خۆیاندا دروست بکەن. وەک چۆن لە ڕووی زانین و زانستەوە دواکەوتوو و هەژارن لە ڕووی هەڵگەڕانەوەش بەرامبەر بەم ڕەوشە خراپەی خۆیان هەژار و دواکەوتوون، کاتێکیش هەڵگەڕاونەتەوە، وەک پێشتر ئاماژەم پێدا خۆیان ڕادەستی شۆڕش و بزووتنەوەگەلێک کردووە، خۆیان تووشی شەڕ و پێکدادانێک کردووە، کە بزووتنەوە و شەڕ و پێکدادانی ئەوان نەبووە، بەڵکو لە جیاتی دەسەڵاتخوازەکان کردوویانە.\nکۆمەڵگا ڕۆژهەڵاتییەکان بە تاک و کۆ بوون بە ئۆبجێکت و کاریان لەسەر دەکرێت، هەم حوکمڕانە داگیرکەرەکانی خۆیان ڕاستەوخۆ کردوونییان بە ئۆبجێکت و کاریان لەسەر کردوون، هەم دەوڵەتە زلهێزەکانی دنیا لە چەندین ڕێگەی ناڕاستەوخۆوە کردوونییان بە ئۆبجێکت و کاریان لەسەر کردوون، هەروەها ئایدۆلۆجیە ئاینیی و ناسیۆنالستییەکان و کولتووری باو کردوونیان بە ئۆبجێکت و کاریان لەسەر دەکەن.\nلە ڕاستیدا جیاوازی گەورەی نێوان ئاژەڵ و مرۆڤ، ئەوەیە کە مرۆڤ دەتوانێت مامەڵەیەکی شۆرشگێڕانە لەگەڵ خودی خۆی و سروشت و دەوروبەریدا بکات، وەلێ ئاژەڵ ئەو توانایەی نییە، چونکە بیری بۆ ناکرێتەوە، بۆیە ناچار خۆی دەگونجێنێت لەگەڵ سروشت، ئاژەڵەکان یەک زەمنیان هەیە و هیچی تر، وەلێ مرۆڤ دەتوانێت مێژووی خۆی بە واتا فەلسەفییەکەی دروست بکات و زەمەنەکانی ژیانی کۆمەڵایەتیی و سیاسیی خۆی تێپەڕێنێت. دەتوانین بڵێین مرۆڤی ڕۆژهەڵاتیی تا ئاستێکی زۆر نەیتوانیوە خۆی لە ئاژەڵ جیا بکاتەوە، بۆیە بە هەمان شێوەی مێگەل هەوڵی داوە خۆی بگونجێنێت لەگەڵ سروشت و دەوروبەردا. لە باشترین حاڵەتدا کە توانیبێتی بەسەر کارەساتە سروشتیەکانی وەک لافاو و بومولەرزە و زریان خۆی بپارێێت، یان خۆی لە سەرما و گەرما بپارێزێت، یان خۆی لە نەخۆشیە کوشندەکان بپارێزێت، لە ڕێگەی بەکارهێنانی کەرستەگەلێکەوە بووە، کە بەرهەمی خۆی نەبووە، بەڵکو بەرهەمی کۆمەڵگا زانستییەکانە، ئەمە هۆکاری سەرەکیە بۆ مانەوەی ئەم کۆمەڵگانە لە جێگەی خۆیاندا، هەتا بەرهەمێکی مەعنەویی و زانستیی بەرهەم نەهێنرێت، مەحاڵە بتوانن خۆیان لە مێگەلیی و ئۆبجێکتیی ڕزگار بکەن. بەکارهێنانی بەرهەمە زانستییەکانی کۆمەڵگاکانی دیکە، تەنها سەرسامیی لوی مرۆڤ و کۆمەڵگای رۆژهەڵاتیی دروست کردووە، لەم حاڵەتدا مرۆڤ لە واقوڕماندا دەمێنێتەوە و کولتوور و شێوازی بیرکردنەوەی خۆی بۆ ناگۆڕدرێت. مرۆڤی ئازاد و کۆمەڵگای ئازاد، ئەو مرۆڤ و کۆمەڵگانەن، کە توانیوایانە ببن بە سەبجێکت و خۆیان لە ئۆبجێکتیی ئایدۆلۆژییە دۆگماتیزمەکان ڕزگار بکەن، ئەمەش بە شۆڕشی کۆمەڵایەتیی و سیاسیی و پەروەردەیی دەکرێت، نەک بە شەڕ و پێکدادانێک لە پێناوی دەسەڵاتخوازە نەتەوەپەرستەکان و ئایینپەرستەکان و ئایدۆلۆژییەپەرستەکان.\nکۆمەڵگا رۆژهەڵاتیەکان زۆربەی جار کە دوای حیزب و بزووتنەوە سیاسییەکان دەکەون بۆ ڕزگاریی و ئازادییە، وەلێ ئەوەیان بۆ جیاناکرێتەوە، کە ئەم حیزب و بزووتنەوانە، لە ئەنجامی سەرکەوتنیشیاندا، ئەگەر سەربکەون، درێژەپێدەری هەمان ڕەوشی ستمکاریی و چەوساندنەوەن، لێرەشدا وەک چۆن دەسەڵات و حوکمڕانە ستەمکارەکان هەڵیاندەسوڕێنن، بەهەمان شێوە حیزبە دینیی و نەتەوەپەرستە دڵڕەقەکانیش لە پێناوی گرتنەدەستی دەسەڵاتدا هەڵیان دەسوڕێنن، چونکە ئەمانە دەسەڵاتخوازن نەک هێزی ڕزگاریی و ئازادیی و دیموکراسیی، کەواتە لێرەشدا، هەر ئەوەندە خۆیان لە ئاژەڵ بۆ جیا دەکرێتەوە، کە دژی چەوساندنەوە و ستەمن، وەلێ نەزانن و نازانن چۆن ئازادی و ڕزگاریی بە دەست بهێنن، بۆیە خۆیان ڕادەستی گرووپگەلێک و حیزبگەلێکی ناشۆرشگێڕ دەکەن، بەناوی شۆرشگێڕیەوە، ئەم خۆڕادەستکردنەش لە لایەک ناهۆشیاریی و نەزانینە لە لایەک ترسە لە ئازادی، ئاخر چۆن حوکمڕانەکان لە ئازادیی میللەت دەترسن بە هەمان شێوەش میللەتی ناهۆشیاریش بوێر و ئازا نییە بۆ ئازادی، هەر بۆیە هەرکەس لەگەڵ بیرکردنەوەیدا نەبێت، دەیخاتە خانەی خیانەتەوە، بە ناوی خیانەت لە ئایین، خیانەت لە نەتەوە، خیانەت لە نیشتیمان و خیانەت لە کولتوور. ئەم خۆڕادەستکردنە بە جۆرێک قووڵ دەبێتەوە لە ناخ و مێشکیاندا، کە هەرچی هەوڵ و خەبات و تێکۆشان و کوشتن و بڕینێکیان هەیە دەچێتە خزمەتی حیزب و گرووپە سیکتاریزمیی و دەسەڵاتخوازەکانەوە، ئەمانیش لە هەمان ژینگەی نەزانین و جەهالەتدا خول دەخۆن و لە مێژوویەکی ناهەمواری پڕ لە مەینەتییدا دەمێننەوە.\nئەبێت ئەوەش بڵێم، کە نەزانین و ناهۆشیاریی مرۆڤی ڕۆژهەڵاتی لەوێوە سەرچاوەی گرتووە، کە زانین و هۆشیارییان لێ داگیرکراوە، دەنا هیچ مرۆڤێک نییە، نەزان و جاهیل بێت. بۆیە شۆڕشی پەروەردەیی دایکی هەموو شۆڕشەکانە، واتە شۆڕشەکانی تر لە شۆرشی پەروەردەییەوە لە دایک دەبن. یەکێک لە خەسڵەت و پرنسیپە سەرکییە خراپەکانی سەرکردە ناشۆڕشگێڕەکان، کە بە ناوی شۆڕشەوە دەیان سەدەیە شەڕ و پێکدادان دروست دەکەن نەبوونی پەروەردەیەکە کە مرۆڤبوون بەرهەم دێنێت. هەرچ شۆڕشێک کە مرۆڤبوونی بەرهەم نەهێنا، دەچێتە خانەی شۆرشی چەواشەکارییەوە.


سلێمانى پاڵه‌وانێتییه‌كى نێوده‌وڵه‌تى له ئامێز ده‌گرێت\nکوردستان 11:31 AM - 2022-05-24\nبریاره رۆژى پێنجشه‌ممه ٢٥-٥-٢٠٢٢ هۆڵى سپۆرت سه‌نته‌رى كۆلیجى وه‌رزش و زانسته جه‌سته‌ییه‌كانى زانكۆى سلێمانی میوانداری پاڵەوانێتی نێودەوڵەتی کیکۆشیدۆ بکات، کە لەلایەن ڕێکخراوی نێودەوڵەتییەوە ڕێکدەخرێت، بە بەشدارییەکی بەرفراوان لە وڵاتانی جیاوازەوە.\nتەیمور تەحسین عەبدولڕەحمان، سەرۆكی رێكخراوی عێراقی كیكوشیدۆ له لێدوانێكى تایبه‌ت رایگه‌یاند ، رۆژی پێنجشەممە کاتژمێر (١٠)ی سەر لە بەیانی لە زانکۆی سلێمانی، پاڵەوانێتی نێودەوڵەتی (کاراتی کیوکۆشیندۆ) ئەنجام دەدرێت بە بەشداریی وڵاتانی (ئازەربایجان، یۆنان، تورکیا، عیراق، جۆرجیا- سیرلانكا- ئیران ).\nوتیشى ئەم پاڵەوانێتییە نێودەوڵەتییە یەكەم پاڵەوانێتییە لەلایەن عێراقەوە لە چوارچێوەی پرۆگرامی رێكخراوی نێودەوڵەتی رێك ده‌خرێت پاش ئەو ئەنجامانەی کە عێراق لە بەشدارییەکانی پێشوودا له‌م یارییه‌دا بەدەستی هێناوە”.\nسەرۆكی رێكخراوی عێراقی كیكوشیدۆ ، ئاماژەی بەوەدا کە "یاری کیکوشیندۆ یەکێکە لە یارییە جه‌نگیه مۆدێرنەکان" کە لەم ماوەیەی دواییدا بڵاوبوونەتەوە”.\nسلێمانى - هه‌رێز جه‌مال\nباسكه‌ى عیراق له سلێمانیه\n03:02 PM - 2022-06-30\nبەسرە میوانداری کەنداوى 25 دەکات\n01:52 PM - 2022-06-30\nكاره‌باو كه‌رخ یارى كۆتایی جامى عیراق ئه‌نجام ده‌ده‌ن\n11:46 AM - 2022-06-29\nنه‌ورۆز له به‌سره یارى ماڵئاوایی ئه‌نجامده‌دات\n11:02 AM - 2022-06-29\nکوردستان11:02 AM - 2022-06-29\nقوباد تاڵەبانی : سەرکەوتنەکانی وەزرشکارانمان هەنگاوێکی کردەییە بەئاڕاستەی بەپیشەیی کردنی وەرزش\nعیراق08:35 PM - 2022-06-28\nپێشمەرگەی سلێمانی یه‌كسان بوو\nکوردستان01:20 PM - 2022-06-28\nعیراقییه‌ك بووه سەرۆکی یه‌كێتیی بەرزکردنەوەی قورسایی\nکوردستان05:44 PM - 2022-06-27\nدەستی عیراق ده‌چێته میسر\nکوردستان03:44 PM - 2022-06-27\nعیراق به‌رامبه‌ر سعودیە و مۆریتانیا یاریده‌كات\nکوردستان04:25 PM - 2022-06-26


جام کوردی: مەنسوور جیهانی ـ گۆرانی "هەورەیی زووڕاب" بە ئاوازدانەری و بە دەنگی "کوروش ئەنووش" گۆرانیبێژی نێودەوڵەتی ئۆرکستڕای نەتەوەیی وڵاتی سویسڕا بڵاوکرایەوە. بە پێی ڕاپۆرتی جام کوردی، گۆرانی "هەورەیی ...\n2. هۆمایون شەجەریان کۆنسێرتی ئۆنڵاین ساز دەکات\nجام کوردی: هۆمایون شەجەریان گۆرانیبێژی مۆسیقای ئێرانی بڕیارە یەکشەممە 4ی جۆزەردان و هاوکات لەگەڵ جێژنی ڕەمەزان کۆنسێرتێکی ئۆنڵاین بەڕێوەببات. بە پێی ڕاپۆرتی جام کوردی، ئۆرکێستری تاران بە سەرپەرەشتی ...\n3. کورد و پێویستیی پەروەردەی مۆسیقایی بە شێوەی پڕۆفشناڵ\n... هەیە، بەڵام زانستی مۆسیقایان نییە و ئەمەش ئەنجامی ناحەزی لێدەکوێتەوە. ئەم دۆخە بە ئاڕاستەیەکدا چووە کە گۆرانیبێژ بۆتە ئاهەنگدانەر و بە پێچەوانەشوە. هەر کەسەو نەغمەیەک دێتە مێشکیەوە لە سەر هۆنراوەیەک دایدەنێت ...\n4. 24 بەرهەمی مۆسیقایی بۆ سەربازانی سپی پۆش لە مانگێکدا\n... هاوکات کاری کلیپ بۆ چوار لەم بەرهەمانە کراوە و بڕیارە گۆرانیبێژانی ئەم بەرهەمانە لە کەناڵەکان بە شێوەی ڕاستەوخۆش بیڵێنەوە و پێشکەشی بکەن. لە ماوەی بڵاوبوونەوەی کرۆنا لە ئێران، هونەرمەندان بە تایبەت گۆرانیبێژان ...\n5. سەربوردەی گەورە مامۆستایەکی مۆسیقا لەگەڵ سەنتووری سەرکەش\n... چەند کۆنسێرتێکمان لەگەڵ چەند هونەرمەندی گۆرانیبێژ لە چەند شار بردە سەر ستەیج و هاوکات چەند ئەلبۆمێکمان بەرهەم هێنا کە تەنیا یەکیان و ئەویش لە هەرێمی کوردستان بڵاوکرایەوە و دیکەی بەرهەمەکان بە هۆی نەبوونی ...\n6. "سینەما ئۆتۆمبێل" خاڵی وەرچەرخان لە سینەمای ئێران\n... دیکەی ئێرانە لە بواری کەلتووری و هونەری بۆ بەردەوامی هونەر و کاری هونەرمەندان. پێشتریش و لە داهێنانێکی دیکە دا گۆرانیبێژ و هونەرمەندانی بواری مۆسیقا لە ئێران چەندین کۆنسێرتی ئۆنڵاینیان بۆ هاووڵاتیان بەڕێوەبرد. ...\n7. "شووری عاشقانە" دووهەمین بەرهەمی ماڵەوەی ئۆرکێسترای نەتەوەیی ئێران بڵاوکرایەوە\n8. کتێبخانەی نەتەوەیی ئۆستراڵیا کتێبی مۆسیقای فۆلکلۆری کوردی بڵاوکردەوە\n9. ئاندرە بۆچلی کۆنسێرتەکەی بە شێوەی ئینترنتی بەڕێوەبرد\n... بەری ڕێکاری نوێ بۆ پێشکەش کردن و نمایشی بەرهەمەکانیان کردووە. بە پێی ڕاپۆرتی جام کوردی، ئاندرە بۆچلی گۆرانیبێژی ناوداری ئیتاڵی کە ناوبانگێکی نێودەوڵەتی هەیە لە ڕۆژی چێژنی پاکدا بە شێوەی ڕاستەوخۆ لە کڵیسەی ...\n10. "جان پراین" هونەرمەندی ناوداری ئەمریکی بە هۆی کرۆناوە کۆچی دوایی کرد\n11. لاوێکی هونەرمەند لە کۆنسێرتێکدا هاوڕێیەتی ڕەزا سادقی دەکات\nجام کورردی: ڕەزا سادقی گەورە هونەرمەندی گۆرانیبێژی پۆپی ئێران لە کۆنسێرتێکی ئۆنڵاینیدا لاوێکی هونەرمەند لە جیلی نوێی لەگەڵ بوو کە سەرنجی لایەنگرانی بۆ لای خۆی ڕاکێشا. بە پێی ڕاپۆرتی جام کوردی، ڕەزا سادقی ...\n12. "جۆ دێفی" گۆرانیبێژی ناوداری ئه‌مریكی به كرۆناوە كۆچی دوایی كرد\nجام کوردی: "جۆ دێفی" گۆرانیبێژی به‌ناوبانگی ئه‌مریكی له ته‌مه‌نی 61 ساڵیدا به هۆی تووشبونی به نه‌خۆشی کرۆناوە كۆچی دوایی كرد. بە پێی ڕاپۆرتی جام کوردی بە گێڕانەوە لە کوردستان تیڤی، گۆرانیبێژی ئه‌مریكی" ...\n13. کۆنسێرتی ئۆنڵاین، نیگەرانی و دڵەڕاوکێی خەڵک لە ڕۆژانی کرۆنایی کەم دەکاتەوە\nجام کوردی: ڕەزا سادقی گۆرانیبێژی بەناوبانگی پۆپی ئێران وێڕای ئەنجامدانی کۆنسێرتی ئۆنڵاین ڕایگەیاند ئەم هەنگاوە شادی و هیوا بۆ کۆمەڵگا دەگەڕێنێتەوە و دڵەڕاوکێی خەڵک لە کرۆنا کەم دەکاتەوە. بە پێی ڕاپۆرتی ...\n14. کۆنسێرتی ئۆنلاینی گۆرانیبێژانی ئێرانی لە ڕۆژانی کەرەنتینەدا\nجام کوردی: کۆنسێرتی ئۆنلاینی بەرنامەی تایبەتی نەرۆزخانە بە مۆڵەتی فەرمی وەزارەتی فەرهەنگ و ئێرشادی ئیسلامی ئێران و هاوکاریی شارەوانیی تاران لە هەینی شەو 8ی خاکەلێوە لە تاوەری میلادی تاران دەستیپێکرد. ...\n15. کرۆنا کۆنسێرتێکی لە ئێران کردە ئۆنڵاین\nجام کوردی: بە هۆی پێشگرتن لە بڵاوبوونەوەی هەرچی زیاتری ڤایرۆسی کوشەندەی کرۆنا هەموو کۆنسێرت، فێستیڤاڵ و بۆنەکان لە ئێران هەڵوەشاونەتەوە و هەر بۆیە گۆرانیبێژێک کۆنسێرتەکەی بە شێوەی ئۆنڵاین بەڕێوە دەبات. ...\n16. ڕکابەریی نێودەوڵەتیی ژەنیاریی تار لە ئێران بەڕێوەدەچێت\n... پێدرام بەها ئابادی، گوتیشی: ئەم گەڵاڵە نوێیە لە بواری مۆسیقا بە ئامانجی ئەنگێزە و هاندانی بەهرەمەندان مۆسیقا بەڕێوە دەچێت و تا ئێستای لەگەڵ بێت سێ لیگی گۆرانیبێژیی پاپی ئێرانی، لیگی ژەنیاریی کەمانچە و ...\nجام کوردی: ئیوان بەند گۆرانیبێژی لاوی دەنگخۆشی ئێرانی بۆ بەڕێوەچوونی کۆنسێرت سەردانی وڵاتی کەنەدا دەکات. بە پێی ڕاپۆرتی جام کوردی، ئیوان بەند گۆرانیبێژی ئێرانی کە ماوەیەک لەمەوبەر لە هەولێر کۆنسێرتی ساز ...\n18. قوبادی شەهرەزاد میداڵیای شواڵیەی فەڕەنسای وەرگرت\n... بەرلین بباتەوە. پێشتریش لە ئێران چەند کەسایەتیەکی هونەری لەوانە؛ محەمەد ڕەزا شەجەریان گۆرانیبێژ، عەباس کیا ڕوستەمی دەرهێنەر و فۆتۆگرافەر، داریووش شایگان نووسەر و شاعیر، لەیلا حاتمی ئەکتەر، یەدوڵڵا ڕەویایی ...\n19. شوالیە کوردەکەی ئاوازی ئێران بوو بە 70 ساڵان\n... بوو لە گەڵ حەفتادەمین ساڵی لەدایکبوونی شوالیەی ئاوازی ئێران. شارام نازری لە ساڵی ١٣٢٨ی هەتاوی لە شاری کرماشان لە دایکبووە. گۆرانیبێژ، مۆسیقار و ئاهەنگدانەرە و خاوەنی سلۆبی تایبەت بە خۆیە و مۆسیقای حەماسی ...\n20. جەعفەر ماملێ کۆچی دوایی کرد\nجام کوردی: جەعفەر ماملێ هونەرمەند و برای هونەرمەندی کۆچکردوو محەمەدی ماملێ کۆچی دوایی کرد. بە پێی ڕاپۆرتی جام کوردی وریا ماملێ کوڕی هونەرمەندی کۆچکردوو محەمدی ماملێ بڵاویکردۆتەوە:"هاونیشتمانانی خۆشەویستی ...


لە پەرلەمانی ئەوروپا ٦٩ پەرلەمانتار داوای هەڵوێست دەکەن دژی تورکیا – کوردی – RojNews.News\n07/07/2020 - 7:14:15 pm\nدژی هێرشکردنە سەر گەلی کورد و دەستگیرکردنی سیاسەتمەدارانی کورد لە تورکیا و ئەو کۆمەڵکوژیانەی دەوڵەتی تورک ئەنجامی دەدات، ٦٩ پەرلەمانتاری پەرلەمانی ئەوروپا، نامەیەکیان بۆ جۆزێف بۆریل نوێنەری تایبەتی سیاسەتەکانی ئەمنی و کاروباریی دەرەوەی یەکێتی ئەوروپا نارد و داوایان کرد هەڵوێستیان هەبێت لەبەرامبەر کردەوە نادیموکراتییەکانی دەوڵەتی تورک.\nلە پەرلەمانی ئەروپا فراکسیۆنی ئازادی سەوزەکان/ئەروپا، فراکسیۆنی سۆسیالیست و دیموکرات و چەپی سەوزی ئیسکەندەنافیا و بە گشتی ٦٩ پەرلەمانتاری چەندین فراکسیۆنی جیاواز، نامەیەکیان بۆ جۆزێف بۆریل نوێنەری تایبەتی سیاسەتەکانی ئەمنی و کاروباری دەرەوەی یەکێتی ئەوروپا نارد.\n“سیستمی سەرۆکایەتی تورکیا، بووەتە ڕێگر لە بەردەم سەربەخۆیی دادگاکان، هێرشەکانی دەوڵەتی تورک لە دژی دیموکراسی و یەکسانین، هاوسەرۆکی شارەوانیەکانی هەدەپە بە شێوەیەکی نایەکسان لە ئەرکەکانیان دوور خرانەوە و لە پۆستەکانیان “پارێزگار و قەیوم” جێگیر کران، لە هەڵبژارتنەکانی ٣١ی ئازاری ٢٠١٩وە تا ئێستا لە کۆی ٦٥ شارەوانی هەدەپە، دەست بەسەر ٤٦ شارەوانیدا گیراوە.\n“لە ئەنجامی هێرشەکاندا خەڵکی مەدەنی کوژرا”\nجگە لە هێرشە ئاسمانیەکانی سوپای دەوڵەتی تورک بۆ سەر شەنگال و کەمپی مەخمور، بە هۆی ئۆپڕاسیۆنی ١٤ی حوزەیران لە دژی باشوری کوردستان، گومانەکانمان زیادی کردووە، لە ٢٣ی حوزەیرانی ساڵی ٢٠٢٠ لە کۆبانی فڕۆکە بێفڕۆکەوانەکان هێرشێکیان ئەنجامدا و چەندین کەسی مەدەنی کوژران و بریندار بوون.\nتورکیا ئەندامی ناتۆ و کۆنسەی ئەوروپایە، هاوکات کاندیدی ئەندامبوونی یەکێتی ئەوروپایە، دەبێت ئەو کردەوانەی کە لە دژی فۆرمە دیموکراسی و یاسا نێودەوڵەتیەکان ئەنجامی دەدات، پشتیوانی لێنەکرێت، ئێمە بانگەوازیی ئەوەتان لێدەکەین کە لە دژی ڕژێمی ئۆتۆکراسیی ئەردۆغان، هەوڵەکانتان بخەنە گەڕ، هاوکات نابێت لە بەرامبەر ئەو هێرشانەی لە دژی یەکێتی ئەوروپا ئەنجام دەدرێن، بێدەنگ بمێنین.\nداواکارین لە کۆمیسیۆن کە جگە لەم هێرش و فشارانە، بۆ کۆتایی پێهێنانی هێرشی دژی یاساکان، هەنگاوی دروستکردنی فشاری ئابووری و هەنگاوی بەپەلە بنرێن”.\nلە ئەوروپا کەمپەینێکی فراوان بۆ ئازادیی زیندانیانی هەولێر و بادینان بەڕێوەدەچێت


به‌رازیل بۆ جاری نۆیه‌م كۆپا ئه‌مریكای برده‌وه – Knwe.org\nسەرەکی » وەرزش » به‌رازیل بۆ جاری نۆیه‌م كۆپا ئه‌مریكای برده‌وه\nبه‌رازیل بۆ جاری نۆیه‌م كۆپا ئه‌مریكای برده‌وه\nهه‌ڵبژارده‌ی به‌رازیل بۆ جاری نۆیه‌م له مێژووی داو یه‌كه‌م جار له ساڵی 2007ه‌وه نازناوی كۆپا ئه‌مریكای برده‌وه، ئه‌مه‌ش دوای ئه‌وه‌ی توانی له یاری كۆتایی هه‌ڵبژارده‌ی پیرۆ دووچاری شكست بكات.\nبه‌رازیل كه رێكخه‌ری پاڵه‌وانێتییه‌كه‌بوو له یاریگای ماراكانا له‌به‌رده‌م 80 هه‌زار هانده‌رسه‌ره‌تا ئاستی وه‌كو پێویست نه‌بوو، به‌ڵام له‌یه‌كه‌م هه‌لی گۆڵكردن له ده‌قیقه‌ی 15 له رێگه‌ی ئێڤه‌رتۆن گۆڵی پێشكه‌وتنی تۆماركرد.\nله ده‌قیقه‌ی 41ی یارییه‌كه‌ش داوه‌ر فیكه‌ی په‌نالتی بۆ پیرۆ لێداو گێرێرۆ توانی ئه‌نجامه‌كه‌ی پێ یه‌كسان بكاته‌وه كه ئه‌مه یه‌كه‌م گۆڵ بوو له پاڵه‌وانێتییه‌كه له به‌رازیل بكرێت.\nبه‌ڵام خۆشیه‌كانی پیرۆ زۆری نه‌خایاند و له ده‌قیقه‌ی سێیه‌می كاتی زیادكراو گابرێل خیسۆس گۆڵی پێشكه‌وتنی بۆ به‌رازیل كرده‌وه.\nله گێمی دووه‌م یارییه‌كه ركابه‌ری به‌هێزی به‌خۆوه بینی و له ده‌قیقه‌ی 70 داوه‌ر كارتی سووری به‌ڕووی خیسۆس به‌رز كرده‌وه، به‌ڵام ئه‌مه نه‌بووه رێگر له‌به‌رده‌م به‌رازیل كه له ده‌قیقه‌ی 87 داوه‌ر فیكه‌ی په‌نالتی بۆ به‌رازیل لێداو ریچارلیسۆن توانی گۆڵی سێیه‌می پێ بكات و سه‌ركه‌وتنی هه‌ڵبژارده‌كه‌ی دوپات بكاته‌وه.\nباشترینه‌كانی كۆپا ئه‌مریكا\nدوای كۆتایی یارییه‌كه‌ش باشترینه‌كانی پاڵه‌وانێتییه‌كه دیاری كران كه هه‌ڵبژارده‌ی به‌رازیل خه‌ڵاتی یاری خاوێنی پێدرا كه یاریزانه‌كانی كه‌مترین كارتی زه‌ردو سووریان وه‌رگرت له پاڵه‌وانێتییه‌كه.\nئه‌لیسۆن بیكه‌ریش خه‌ڵاتی باشترین گۆڵپارێزی پاڵه‌وانێتییه‌كه‌ی پێدرا كه له 6 یاری ته‌نها گۆڵێكی لێكرا.\nخه‌ڵاتی گۆڵكه‌ری پاڵه‌وانێتییه‌كه‌ش به ئێڤه‌رتۆنی یاریزانه هه‌ڵبژارده‌ی به‌رازیل درا كه هه‌رچه‌نده گێرێرۆش خاوه‌نی 3 گۆڵ بوو، به‌ڵام ئێڤه‌رتۆن هیچ كام له گۆڵه‌كانی به په‌نالتی نه‌بوو.\nخه‌ڵاتی باشترین یاریزانی پاڵه‌وانێتییه‌كه‌ش به دانی ئه‌لڤێسی كاپتنی هه‌ڵبژارده‌ی به‌رازیل درا كه باشترین ئاستی له پاڵه‌وانێتییه‌كه پێشكه‌ش كرد.


ڕوونکردنه‌وه‌ى سێ مه‌سه‌له‌که | ماڵپەری قورئانی پیرۆز\nڕوونکردنه‌وه‌ى سێ مه‌سه‌له‌که\nلێره‌دا پێویست ده‌کات سێ مه‌سه‌له ڕوون بکه‌ینه‌وه.\n١- که زه‌یدى کوڕى سابیت ده‌ڵێ: (لم اجدها مع غيره)واته کۆتایى سوڕه‌تى به‌ڕائه‌م جگه له ئه‌بوو خوزه‌یمه‌ى ئه‌نصاریى له‌لاى که‌س دیکه نه‌بینى, ئایا ماناى وایه که ته‌نیا ئه‌و ئه‌م دوو ئایه‌ته‌ى له‌به‌ربوون ؟نه‌خێر, به‌ڵکو مه‌به‌ستى ئه‌وه‌یه که له‌لاى غه‌یرى ئه‌وم چنگ نه‌که‌وتن به نووسراوه‌یى, وه‌ک (أبو شامة) گوتویه‌تى: (لم أجدها مكتوبة مع غيره) که (السيوطي) له (الاتقان في علوم القران)دا لێى گێڕاوه‌ته‌وه, به‌ڵام دیاره لاى چه‌ندان هاوه‌ڵى دیکه به‌له‌به‌ر کراویى هه‌بوون و, ئه‌م دوو ئایه‌ته‌شیان له میان (ضمن)ى سوڕه‌تى (التوبة)دا له‌به‌ربوون.\n٢- لێره‌شه‌وه ده‌رده‌که‌وێ که زه‌یدى کوڕى سابیت خواى لێ ڕازى بێ قوڕئانى کۆکردۆته‌وه, دوو شتى کردوون و له‌سه‌ر دوو بناغه قورئانى کۆکردۆته‌وه أ- ئه‌وه‌ى که نوسراوه‌ته‌وه, ب- ئه‌وانه‌ى که له‌به‌ریان بووه, چونکه بۆخۆى ده‌ڵێ: (فتتبعت القران أجمعه من العسب واللخاف وصدور الرجل) واته: شوێن قورئان که‌وتم و کۆم کرده‌وه ئه‌وه‌ى که نووسرابۆوه له‌گه‌ڵاى دره‌خت و چه‌رم و له‌به‌ردى ته‌نک, وه ئه‌وه‌ى که له سینه‌ى پیاوان دابوو.\n٣- ئینجا ئایا هه‌ر که‌س هاتبێت و گوتبێتى ئایه‌تێکم له‌به‌ره, زه‌ید لێى وه‌رگرتوه؟ نه‌خێر, به‌ڵگه‌شمان له‌سه‌ر ئه‌وه, ئه‌م ده‌قه‌یه که (أبوداود) له(سنن)ى خۆى دا هێناویه‌تى: (قال ابوبكر "رضى الله عنه" لعمر وزيد بن ثابت: اقعدوا على على باب المسجد, فمن جاءكما بشاهدين على شىء من كتاب الله فاكتباه) واته: ئه‌بووبه‌کر خواى لێ ڕازى بێ به عومه‌رى کوڕى خه‌تتاب و زیدى کوڕى سابیتى گوت: عومه‌ریش دیاره هاوکارى زه‌ید بووه له‌سه‌ر ده‌رگاى مزگه‌وت دانیشن, هه‌ر که‌سێک دوو شاهێدى هه‌بوون, که‌فڵان ئایه‌ته ئایه‌تێکى قوڕئانه بینووسن. جا دیاره ده‌گونجێ مه‌به‌ست له دوو شایه‌د (شاهدين)لێره‌دا مانا ڕواڵه‌تییه‌که‌ى بێ, واته: دووکه‌سى متمانه پێکراو شایه‌دى بۆ بده‌ن که ئه‌وه‌ى له‌به‌ریه‌تى به‌شێکه له قورئان, وه ده‌شگونجێ. وه‌ک هه‌ندێک له زانایان گوتویانه و منیش ڕایه‌گه‌یانم پێ په‌سنده, که مه‌به‌ست له‌و شایه‌ده, هه‌رکام له نووسین و له‌به‌ربوون (الكتابة و الحفظ)بێ, واته: هیچ شتێک به‌ناوى قورئانه‌وه مه‌نوسنه‌وه, تاکو به‌هه‌رکام له نووسین و له‌به‌ر کردن, پشت ئه‌ستوور نه‌بێ, دیاره هیچ سوڕه‌تێکیش نه‌بووه که به‌سه‌دان هاوه‌ڵ له‌به‌ریان نه‌بووبێ خوا لێیان ڕازى بێ چونکه ئه‌وان دیندارییه‌که‌یان هه‌موو له‌سه‌ر بناغه‌ى قوڕئان بووه, و وه‌کو هه‌ندێک له موسڵمانانى ئێستا نه‌بوون که ئایه‌تێکى به ته‌واویى له‌به‌رنه‌بێ و, بگره فاتیحه‌شى ڕه‌وان نه‌بێ! که‌چى گومانیش وابێ که موسڵمانێکى تێروته‌واو! به‌ڵکو ئه‌وان ژیانه‌که‌یان و دونیاداریى و دینداریى یه‌که‌یان به ته‌واویى له‌سه‌ر بناغه‌ى قورئان بووه.\nقۆناغى سێیه‌م: کۆکردنه‌وه‌ى قورئان له شێوه‌ى موصحه‌ف دا له له ڕۆژگارى خه‌لیفه‌ى سێیه‌م دا: سێیه‌م قۆناغى کۆکردنه‌وه‌ى قورئان, ئه‌م ده‌قه به ڕوونیى باسى ده‌کات: (عن إبن شهاب أن أنس بن مالك حدثه, ان حذيفة بن اليمان قدم على عثمان, وكان يغازى اهل الشام فى فتح ارمينية, واذربيجان مع اهل العراق, فانزع حذيفة اختلافهم فى القراءة, فقال حذيفة لعثمان: "يا امير المؤمنين, ادرك هذه الامة قبل ان يختلفوا فى الكتاب اختلاف اليهود والنصارى" فارسل عثمان الى حفصه: ان ارسلى الينا بالصحف ننسخها فى المصاحف, ثم نردها اليك. فارسلت بها حفصة الى عثمان, فارسل عثمان الى زيد بن ثابت, وعبد الله بن الزبير, وسعيد بن العاص, وعبدالرحمن بن الحارث بن هشام, فنسخوها فى المصاحف,ثم قال عثمان للرهط القرشيين الثلاثة: اذا اختلفتم انتم وزيد بن ثابت فى شىء من القران فاكتبوه بلسان قريش, فانه نزل بلسانهم. ففعلوا حتى اذا نسخوا الصحف فى المصاحف, رد عثمان الصحف الى حفصة و ارسل الى كل افق بمصحف هما نسخوا, و امر بما سواه من القران, فى كل صحيفة او مصحف ان يحرق)رواه البخاری: هه‌روه‌ها باقى کۆکه‌ره‌وانى فه‌رمایشتى پێغه‌مبه‌ر صلى الله علیه وسلم هێناویانه. واته: (ابن شهاب) له ئه‌نه‌سى کوڕى مالیکه‌وه ده‌گێڕێته‌وه ده‌ڵێ: حوزه‌یفه‌ى کوڕى یه‌مان خوا لێى ڕازى بێ چوو بۆ لاى عوسمان خوا لێى ڕازى بێ, که سێیه‌مین خه‌لیفه‌ى پێغه‌مبه‌ره صلى الله علیه وسلم وه حوزه‌یفه‌ى کوڕى یه‌مه‌ن عاده‌تى وابوو, له‌گه‌ڵ ئه‌هلى شام دا ده‌چوو بۆ جه‌نگ بۆ ئازادکردنى ئه‌رمینیا, وه له‌گه‌ڵ ئه‌هلى عێراقیش دا ده‌چوو بۆ جه‌نگ بۆ ئازادکردنى ئازه‌ر بایجان,جا ئه‌وه حوزه‌یفه‌ى ترساند که بینى موسڵمانان ڕاجیاییان هه‌یه له خوێندنه‌وه‌ى قورئاندا, حوزه‌یفه کاتێک گه‌ڕایه‌وه به عوسمانى گوت: ئه‌ى فه‌رمانده‌ى بڕواداران! فریاى ئه‌م ئۆممه‌ته بکه‌وه پێش ئه‌وه‌ى بکه‌ونه کێشه‌و ناکۆکیى ده‌رباره‌ى کتێبى خوا, وه‌ک جووله‌که و نه‌صڕانییه‌کان! عوسمانیش ناردى بۆلاى (حةفصه)مان بۆ بنێره که بریتى بوون له‌و په‌ڕانه‌ى که قورئانیان تێدا کۆکرابۆوه, به‌ڵام جارێ نه‌کرابوون به‌یه‌ک کتێب بۆ ئه‌وه‌ى له دوو تۆیى چه‌ند به‌رگێکدا بیاننوسینه‌وه‌و کۆیان بکه‌ینه‌وه, دوایى په‌ڕه‌کانت بۆ ده‌نێرینه‌وه, حه‌فصه‌ش ناردنى بۆلاى عوسمان, ئه‌ویش فه‌رمانى کرد به زه‌یدى کوڕى سابیت و (عةبدولَلاَ)ى کوڕى زوبه‌یر و سه‌عید کوڕى عاص و (عبدالرحمن)ى کوڕى حاریپى کورى هیشام واته: لێژنه‌یه‌کى چوار قۆڵیى پێک هێنا, یه‌کێکیان ئه‌نصاریى و سێشیان قوڕه‌یشى بوون, ئه‌وانیش ئه‌و په‌ڕانه‌یان خسته سه‌ر په‌ڕى دیکه‌و له دوو تۆێى دوو به‌رگ دا, وه چه‌ند موصحه‌فێکیان له‌به‌ر گرته‌وه, که هه‌ندێکیان ده‌ڵێن حه‌وت بوون, هه‌ندێ ده‌ڵێن پێنج بوون, هه‌ندێ ده‌ڵێن چوار بوون, وه عوسمان خوا لێى ڕازى بێ به سێ قوڕه‌یشییه‌کانى گوت: ئه‌گه‌ر ئێوه له‌گه‌ڵ زه‌یدى کورى سابیت له شتێک له قورئان له ئایه‌تێک له وشه‌یه‌ک دا که‌وتنه ڕاجیایى یه‌وه, که چۆن بنووسرێ؟ ئه‌وه به زمانى قوڕه‌یش بینووسن چونکه قورئان به زمانى قوره‌یشى یه‌کان به پله‌ى یه‌که‌م هاتۆته خوارێ ئه‌وانیش وایان کرد, هه‌تاکو په‌ڕه‌کانیان له‌شێوه‌ى موصحه‌ف دا ته‌رتیب کرد و چه‌ند نوسخه‌یه‌کیان لێ گرته‌وه, وه عوسمان خواى لێ ڕازى بێ, په‌ڕه‌کانى نارده‌وه بۆ حه‌فصه. وه بۆ هه‌ر ناوچه‌یه‌ک وه‌ک بو(صڕة و كووفة و شام و خوڕاسان و ميصر) موصحه‌فێکى نارد واته: قورئانێک که له‌نێو دووبه‌رگ دا کۆکرابۆوه له‌وه‌ى که نووسیویانه‌ته‌وه, به‌ڵام هه‌رچى قورئانى دیکه, که‌له‌شێوه‌ى په‌ڕ و کتێبان دا نووسرابوو, فه‌رمانى کرد هه‌موویان سووتاند. لێره‌دا ئه‌وه‌مان بۆ ده‌رده‌که‌وێ که قۆناغى سێیه‌م هه‌ر ته‌واوکه‌رى قۆناغى دووه‌مه و ئه‌ویش ته‌واوکه‌رى قۆناغى یه‌که‌مه, به‌ڵام ئایا ئه‌و قورئانه خراوه‌ته نێو دوو به‌رگه‌وه و ئێستا له‌به‌رده‌ستى ئێمه دایه, جیایه له‌وه‌ى که له سه‌رده‌مى پێغه‌مبه‌ر صلى الله علیه وسلم وه پاشتر له سه‌رده‌مى ئه‌بووبه‌کر دا به ڕاویژى عومه‌ر کۆکراوه‌ته‌وه؟ نه‌خێر به‌ڵکو هه‌ریه‌که, به‌ڵام ئه‌و کات نه‌خرابووه نێو دوو به‌رگه‌وه جا ڕه‌نگه یه‌کێ بڵێ: باشه چى ده‌بوو ئه‌گه‌ر پێغه‌مبه‌ر صلى الله علیه وسلم هه‌ر ئه‌و کاته بیخستبایه نێو دوو به‌رگه‌وه؟ ده‌ڵێین: ئه‌وه نه‌ده‌گونجا چونکه سووره‌تى وا هه‌یه هه‌ندێک ئایه‌تى ئه‌م ساڵ هاتوونه خوار و هه‌ندێک ئایه‌تى دیکه‌ى دواى چه‌ندان ساڵى دیکه هاتوونه خوارێ, که‌واته ده‌بوو هه‌موو جارێ موصحه‌فه‌که بگۆڕن دیاره ئه‌و کاته‌ش تیا نووس هێنده زۆر نه‌بوون و شتێکى به زه‌حمه‌ت ده‌بوو هێنده شێوه‌ى رێکخستن و ریزبه‌ندى ئایه‌ته‌کان بگۆڕن له‌به‌رئه‌وه پێغه‌مبه‌ر صلى الله علیه وسلم لێى گه‌راوه هه‌تا سووره‌ته‌کان ته‌واو بوون. زانیویه‌تى که له‌دواى خۆى هاوه‌ڵانى به‌ریزى خوا لێیان ڕازى بێ مشوور ده‌خۆن و کۆى ده‌که‌نه‌وه. لێره‌دا پرسیارێک ده‌کرێ وشه‌ى (صحف) له‌گه‌ڵ (مصحف)جیاوازیان چییه؟ (صحف)که‌کۆى (صحيفة)یه واته په‌ره‌کان (مصحف)یش واته: کتێب و په‌ڕه‌ى لێکدراوو ته‌رتیب کراو, وشه‌ى (صحف) بۆ یه‌که‌مجار له‌سه‌رده‌مى ئه‌بووبه‌کر دا خواى لێ ڕازى بێ به‌کارهات, وشه‌ى (مصحف)یش هێنده‌ى ده‌ڵێن یه‌که‌مجار له‌سه‌رده‌مى عوسمان دا به‌کارهێنراوه, وه گرنگ ئه‌وه‌یه (مصحف)یانى قورئانێکى نووسراوه‌ى که له نێوان دوو به‌رگ دا کۆکراوه‌ته‌وه. هه‌روه‌ها لێره‌دا پرسیارێکى دیکه‌ش ده‌کرێ ئایا بۆچى په‌ڕه‌کان (صحف)پاش کۆچى دوایى عومه‌ر له‌لاى عوسمان نه‌بوون خوا لێیان ڕازى بێ و بۆچى ده‌چنه لاى حفصه‌ى کچى؟ وه‌ڵامه‌که‌ى ئه‌وه‌یه که‌ئه‌و کاته عومه‌ر خوا لێى ڕازى بێ بریندار ده‌کرێ و له‌سه‌ر جێگاى مردن ده‌بێ خۆ جارى نازانن کێ ده‌بێ به خه‌لیفه, له‌به‌رئه‌وه وه‌کو ئه‌مانه‌تێک عومه‌ر خوا لێى ڕازى بێ له‌لاى حفصه‌ى کچى دایناوه, که هاوسه‌رى پێغه‌مبه‌ریش صلى الله علیه وسلم بووه و له‌به‌رکه‌ر (حافظة)ى قورئانیش بووه. له‌کۆتایى ئه‌م بڕگه‌یش دا ڕوونکردنه‌وه‌ى چه‌ند مه‌سه‌له‌یه‌ک به پێویست ده‌زانم.


ئەمەریكا هواوی دەخاتە لیستی رەش و چین بەدەنگ دێت\n:: PM:01:12:16/05/2019 \nدوای ئەوەی ئەمەریكا كۆمپانیای هواوی و 70 كۆمپانیای تری چینی خستە لیستی رەش، گوتەبێژی وەزارەتی بارزگانی چینی رای گەیاند، وڵاتەكەی بە توندی دژی ئەو بڕیارە تاكلایەنییەی واشنتن دەوەستێتەوە.\nئەمڕۆ پێنجشەم 16ی ئایار، وەزارەتی بازرگانی ئەمەریكی رای گەیاند كە هواوی تەكنەلۆجیز و 70 كۆمپانیای تری چینیان خستووەتە لیستی رەش، بەمەش رێ بە كۆمپانیاكە نادرێت دەستی بگات بە هەندێك پێكهاتەی تەكنەلۆجی لە كۆمپانیا ئەمەریكییەكان بێ رەزامەندی حكوومەتی ئەمەریكا.\nبەرانبەر بە بڕیارەكەی ئەمەریكا، قاو فنغ گوتەبێژی وەزارەتی بازرگانی چینی نیگەرانی توندی پەكینی لەسەر بڕیارەكەی دژ بە هواوی راگەیاند.\nگوتەبێژی وەزارەتی بازرگانی چین گوتی، "دژی هەر بڕیارێكی تاكلایەنە دەوەستینەوە لەسەر كۆمپانیا چینییەكان". زیاتر گوتی "چەمكی ئاسایشی نەتەوەیی لە ئەمەریكا خراپ بەكار دەهێنرێت و پێویستە بەمجۆرە بەكار نەهێنرێت دژ بە كۆمپانیا بیانییەكان بكرێت بە پارێزبەندییەك بۆ كۆمپانیا ناوخۆییەكان".


بارەگا… بارێ گا …. کارا فاتیح – Dengekan\nbyKara Fatih\tDecember 28, 2017\tGeneral\nبارەگا: بوون بە بار بە سەر كۆمەڵگاوە\nبارەگا لە خەیاڵدانی سیاسی و كۆمەڵایەتیدا شوێنە، شوێنی ئەندامەكانی پارت، ڕێكخراو، كۆمەڵە و سەندیكای جۆراوجۆرە… شوێنی كاری میر، پاشا، سەرۆك، بەرپرس و…هتد، ـەكانە، ڕاستییەكی حاشاهەڵنەگر هەیە، لە كوردستان پارت، ڕێكخراو، كۆمەڵە و سەندیكاكان ئاوێنەی خەڵك و ئەو توێژانەی خەڵك نیین كە بە زۆر خۆیان كردوون بە نوێنەریان، سەرۆك و بەرپرس و لێپرسراوی یەكەم و دوەم و سێیەم …هتد،ـی شار و شارۆچكەكان، هێندە دوورن لە ژیانی ئاساییی خەڵكەوە، كە قسە دەكەن، وەك لە هەسارەی جووداوە هاتبن بەو شێوەیە دەدوێن، لەم ڕاستییە سادەیەوە بارەگاكان دەبن بە دومەڵی دڵی شار و شارۆچكەكان، دەبنە سیخوڕخانە و گەندەڵخانە و تەمەڵخانە و شوێنی ئینسانی زیادە و بێكەڵك، شوێنی ئەو كەسانەی جگە لە بوون بە عەبد و دۆزینەوەی ڕێچكەی دزێو بۆ پارە و دەسەڵات و مفتەخۆری و چڵێسی، هیچ سەنعەتێك، بەهرەیەك، خولیا و بیركردنەوەیەكی تریان نییە، لێرەوە لە خەیاڵدانی خەڵكدا بارەگا چیتر شوێنێكی ئاسایی نییە.\nبارەگا ئێستا لە خواست و ئارەزووی خەڵكدا بە تایبەت خەڵكانی خۆپیشاندەر، وەك بینا پێویستە دابخرێت، بسووتێنرێت، چۆڵ بكرێت، ئاڵا و تابلۆكەی بخرێتە ژێر پێوە، وشەكەیش لە بیركردنەوەی خەڵكدا وەك وشەیەكی پتەو كە مانای خۆی بدا نەماوە، خۆبەخۆ بە بێ ئەوەی بە ئەنقەست بێت، وشەكە هەڵدەوەشێت: بار+ە+گا… [بار] لە زمانی كوردیدا مانای زۆرە و دەیشچێتە پێكهاتەی زۆر وشەی ترەوە، بەڵام ئەوەی لێرەدا خەیاڵ بۆی دەڕوا دوو مانایە: 1-بارستایی، قورسیایی، ئەندازەیەك لە شتێك (كەلوپەل و خۆراك) وەك: بارەترێ، بارەدار. 2-مزاحم، بارستێكی ناقۆڵا كە ڕێ لە ڕیتمی ئاساییی شتەكان و ئیشوكار دەگرێت، وەك: ئەو كەلوپەلانەم لێ بوون بە بار نازانم چییان لێ بكەم. دوو مانای [گا]یش زەق دەكەینەوە: 1-نێرەی ڕەشەوڵاخ. 2-وەك پاشگری ئەو ناوانەی كە دەبنە ناوی شوێن [اسمی مەكان] وەك: یاریگا، خەڵوەتگا…. ئێستا لەم مانایانەوە، بارەگا دەبێتە بارێك لە گا. بار وەك گوتمان بڕ یان ئەندازەیەكە لە شتێك، [گا]یش ئەگەر چی ناوی ئاژەڵێكە، بەڵام بە هۆی سروشتی ئەم ئاژەڵەوە لە بەر دیدی كورددا، جووڵەی خاو، قەڵەوی، دەنگی ناساز، پیسوپۆخڵی، ئەگەر چی مرۆڤدۆستی و ئاژەڵدۆستیی مرۆڤی كورد دەخەنە ژێر پرسیارەوە، بەڵام وەك جنێو بە كەسانی تەمەڵ و گێل و پیسخۆر و چەنەباز و دەنگ ناساز بە كاردێت، كەواتە ئێستا بارەگا شوێنی كەسانی تەمەڵ و گێل و پیسخۆر و چەنەباز و دەنگ ناساز و هەموو سیفەتێكی نزیك لەم بابەتانەیە. لە مانای دوەمیشیدا بارەگا، شوێنی ئەو كەسانەیە كە بارن بە سەر كۆمەڵگاوە، كۆسپن لە بەردەم ژیانێكی باش، ڕێگە لە پێشكەوتنی وڵات دەگرن، لەمپەرن لە سەر ڕێی داهێنان و خۆشگوزەرانی و دۆخی شاییستە بە مرۆڤ.\nPrevious كيشوەرێكی نەدۆزراوەی شیعر … نووسینی: پێشڕه‌و ئه‌حمه‌د فایەق\nNext (شیعر له پێناو _هیچ_ دا)… سه‌دیق سه‌عید ڕواندزی


سوید یەکێکە لەو ووڵاتانەی کە گرنگییەکی تایبەت بە بواری ژینگە دەدات لەسەر ئاستی ناوخۆیی و نێودەوڵەتی. لە ١٩٦٠دا درک بە لە دەستدانی خێرای سەرچاوە سروشتییەکان دەکات و بەرەنگاربونەوەی بە پێویست دەزانێت. وە دەبێتە یەکێک لە رابەران لە رێکخستنی یەکەم کۆنفرانسی ژینگەیی نەتەوە یەکگرتووەکان کە لە ١٩٧٢ لە ستۆکهۆڵم رێکخرا.\nلەمانەش گرنگتر، ووڵاتەکە گرنگییەکی تایبەت دەدات بە پاراستنی پاک و خاوێنی ئاو. لە ١٩٩٠ وە پیس بونی دەریاچەکان لە %١٧ کەمی کردۆتەوە بۆ %١٠. لە ئێستادا خەڵکی ووڵاتەکە دەتوانن ئاوی بەلۆعە بۆ خواردنەوە بەکار بهێنن و لە بەشەکانی ناوەندی شاری ستۆکۆڵم بێ دوودڵی مەلە بکەن.\nلە ئێستادا خاوەنی زۆرترین بڕی ووزەی نوێکراوەیە بۆ بەکار هێنان بە بەراورد لەگەڵ ووڵاتانی یەکێتی ئەوروپا. وە لە پلاندایا کە تا ٢٠٢٠ پێویستە نیوەی ووزەی ووڵاتەکە نوێبکرێتەوە و بەکار بهێندرێتەوە. بە بڕوای حوکمەتیش لە توانای ووڵاتەکەی دایە بە ئامانجەکە بگات.\nلە میانەی ئامانجەکانی بۆ ٢٠٢٠، ووڵاتی سوید پلانی ژینگەیی ووڵاتەکەی لەسەر ١٦ ئامانجی سەرەکی داڕشتووە، وەک کەمکردنەوەی کاریگەری ئاووهەوا، هەوای پاک، پاراستنی چینی ئۆزۆن، گرنگیدان بە چۆنییەتی ئاوی ژێر زەوی، پارستنی دارستانەکان، دابین کردنی زەوی كشتوکاڵی جۆراوجۆر، چەندین ئامانجی دی.


ئه‌دهه‌م بارزانی: وه‌ك ناڕه‌زاییه‌ك كوردستانم به‌جێهێشت – سنور میدیا\nئه‌دهه‌م بارزانی: وه‌ك ناڕه‌زاییه‌ك كوردستانم به‌جێهێشت\nئەدهەم بارزانى ئاشکراى دەکات هەرێمى کوردستانى بەجێهێشتووە و ئێستا لە رۆژهەڵاتى کوردستانە، دەشڵێت هۆکارێکى سەرەکى بۆ جێهێشتنى کوردستان وەک ناڕەزایەتییەکە لە بەرامبەر داگیرکارییەکانى تورکیا .\nئەدهەم بارزانى ئاماژەى بەوەکرد، ئێوارەى دوێنێ یەک شەممە کاتژمێر 8ى ئێوارە لەڕێگەى دەروازەى حاجى ئۆمەرانەوە هەرێمى کوردستانى بەجێهێشت و ئێستاش لە رۆژهەڵاتى کوردستانە .\nوتیشى، هەرچەندە سەردانەکەى سەردانێکى ئاساییە و بەهۆى هەندێک کێشەى تەندروستییەوە چووەتە رۆژهەڵاتى کوردستان، بەڵام وەک خۆی وتى نایشارمەوە بەشێکی سەرەکى جێهێشتنى کوردستان پەیوەندى هەیە بە ناڕەزایەتی من لە داگیرکردنى کوردستان لە لایەن دەوڵەتى تورکیاوە .\nئاماژەی بەوەشکرد، تورکیا بە نیازى داگیرکردنى کوردستان هاتووە و بۆ ئەوە نەهاتووە لەو ناوچانە بکشێتەوە، مێژووش ئەوەى سەلماندووە تورکیا چووبێتە هەر شوێنێک لێى نەکشاوەتەوە وەک داگیرکردنى قوربس و ئەسکەندەرونە و ئێستاش خەریکە عەفرین دەکەنە شارێک لە تورکیا، هاتنى ئێستاشیان بۆ کوردستان دەیسەلمێنێت کە بەنیازى کشانەوە نین چونکە لەو ناوچانەى داگیریان کردووە دەستیان کردووە بە لێدانى رێگاوبان و راکێشانى کارەبا و دەرکردنى گوندنشینەکان لە شوێنەکانى خۆیان.\nئەدهەم بارزانى راشیگەیاند، کاتى گەڕانەوەى بۆ هەرێمى کوردستان دیارنییە و لەوەیە زوو بگەڕێتەوە و لەوانەشە کاتێکى زیاتر بمێنمەوە .\nسەبارەت بەوەى وتوویەتى لە ماوەیەکی نزيكدا بە بزوتنەوەیەکی شۆڕشگێڕییەوە دەگەڕێتەوە کوردستان، ئەدهەم بارزانى وتى ئەو قسەیەى بەوەشێوەیە نەکردووە بەڵکو قسەکەى شێوێندراوە، هەروەها وتى ئەو لەگەڵ دروستکردنى حزب نییە چونکە لە کوردستان حزب نموونەیەکى جوانى پێشکەش نەکردووە، بەڵام ماناى ئەوەنییە واز لە سیاسەت بهێنێت .\nئەدهەم بارزانى وەک خۆى دەڵێت، ئەو کەسایەتییەکى سیاسى دیار و کاریگەرە لە هەموو ناوچەکانى کوردستان لە گەرمیانەوە تا بادینان و تا دەگاتە باکورى کوردستانیش، هەر کاتێک میللەت پێویستى بە من بێت بۆ گۆڕانکاریی و چاکسازیی ئامادەم و لەگەڵ میللەت دەبم .\nئەدهەم بارزانى ئەندامى پێشووى ئەنجومەنى سەرکردایەتى پارتى کە ئامۆزاى مەسعود بارزانى سەرۆکى ئەو حزبەشە، دەڵێت لە ماوەى رابردوودا لە بەرامبەر ئەو وتار و نوسینانەى بڵاویکردووەتەوە پەیامى ناڕەزایەتی لەسەر ئاستى باڵاى کوردستان پێگەیشتووە، دەشڵێت پەیامەکان لە ئاستى سەرەوە بووە چونکە لە ئاستى خوارەوە هیچ کەسێک ناتوانێت پەیامى ناڕەزایەتى بۆ ئەو بنێرێت .\nلە بەشێکى ترى قسەکانیدا ئەدهەم بارزانى وتى، بە داخەوە بەهۆى ئەو دۆخەى ئێستا لە کوردستان دروستبووە، هەر سیاسییەک راشکاوانە قسە بکات تووشى هەڕەشە دەبێت، هیوادارین بە هەوڵ و تێکۆشانى هەموو لایەک کوردستان بەرەو دیموکراسى و ئازادى بڕوات .


وەزارەتی ناوخۆ: پێویستە لە هەموو جێگایەکدا ڕێز لە ئەفسەرانی سەربازی بگیرێت\n"ئەمە واتای سەرهەڵدانەوەی دەسەڵاتی سەربازییە لە کابینەی نوێدا"\n14:07 پێنج شه‌ممه 05 ئه‌یلول 2019\nوەزارەتی ناوخۆی حکومەتی هەرێم ڕێنماییەکی بۆ ڕێزگرتن لە ئەفسەرانی سەربازی دەرکردووە و ڕایگەیاندووە، پێویستە لە هەموو جێگەیەکدا بەگوێرەی پلەکەیان ڕێزیان لێبگیرێت، ئەندامێکی پەرلەمانی کوردستانیش دەڵێت، ئەوە زیاتر سەپاندنی دەسەڵاتی سەربازی و هەواڵگرییە لە هەرێم.\nلە نوسراوێکدا کە واژووی ڕێبەر ئەحمەد، وەزیری ناوخۆی حکومەتی هەرێمی لەسەرە، ئاماژە بەوەکراوە: “پێویستە لە هەموو جێگا و شوێنێکدا ڕێز لە ئەفسەران بگیرێت بەگوێرەی ئەو پلە سەربازییەی هەیانە، تەنانەت لە مەفرەزە و بازگەکانیشدا و هیچ کەمتەرخەمییەکیش لەوبارەیەوە قبوڵ ناکرێت”.\nلە بەرامبەردا ئەبوبەکر هەڵەدنی ئەندامی لیژنەی ناوخۆ و پێشمەرگە و ئاسایش لە پەرلەمانی کوردستان بە ناس کوردی ڕاگەیاند: “دەرکردنی ئەو ڕێنماییە زیندوو کردنەوە و زیاتر سەپاندنی دەسەڵاتی سەربازی و هەواڵگرییە لە هەرێمی کوردستان و لەم کابینەیەدا و بۆ ترساندنی خەڵکە لەو ڕێگەیەوە”.\nئەو پەرلەمانتارە ئۆپۆزسیۆنە وتیشی، لە ڕابردووشدا زۆرێک لە ئەفسەران و ئەو کەسانەی دەسەڵاتی سەربازییان هەبووە، پێشێلکاری یاسایان کردووە و لێپرسینەوەشیان لەگەڵدا نەکراوە، ئو ڕێنماییەش دەبێتەهۆی پاڵپشتییەک بۆ ئەو کەسانە کە زیاتر کاری نایاسایی بکەن و کەسیش نەتوانێت لێپرسینەوەیان لەگەڵدا بکات، بەتایبەت لە بازگە و مەفرەزەکاند.\nئەبوبەکر هەڵەدنی ئاماژەی بەوەشکرد، وەک چۆن پەرلەمانتارێک یاخود مامۆستایەکی زانکۆ زۆر جار ڕوبەڕووی گرفت دەکرێتەوە لە دامودەزگاکانی حکومەتدا و لە بازگەکانیشدا ڕێگەی لێدەگیرێت، ئەفسەرانی سەربازیش بەهەمانشێوەن و ناکرێت حسابێکی تایبەتیان بۆ بکرێت و ئاسانکاری کاری نایاساییان بۆ بکرێت.\nئەو نوسراوەى وەزارەتى ناوخۆ، نوسراوى ژمارە 180یە لە بەروارى 2/9/2019 دەرچووە.\nژنه سه‌ركرده‌یه‌كى ئۆپۆزسیۆن ده‌ستدرێژیى ده‌كرێته سه‌ر و دواتر ده‌كوژرێت "ته‌رمه‌كه‌ى شێوێنراوه و فڕێدراوەتە دارستانەوە"\nیۆڤی کامیان هەڵدەبژێرێت؟\n16:15 یه‌ك شه‌ممه 27 تشرینی یه‌كه‌م 2019\nمستەفا بالى لەبارەى کوژرانى ئەبوبەکر بەغدادى: تۆڵەى کوردمان کردەوە


هەموو شۆفێرێک تووشی ئەم بیس (20) هەڵەیە ئەبێ لە کاتی لێخوڕیندا - هەرزان بڵاگ\nئەم بابەتە لەسەر 18 هەڵەی باوی کاتی شۆفێریکردنەوە و لە لایەن تیمی ناوەڕۆکی هەرزانەوە نووسراوە.\nقاچ خستنەسەر پایدەری برەیک لە کاتی تێپەڕبوون لە چاڵ و تاسەکاندا\nهەڵکشانی هاندبرێک بەبێ ڕاگرتنی دوگمەکەی\nلە کاتی گڕینی ڕۆندا جار نا جارێک فلتەری هەوا و ڕۆن بگۆڕی (واتە هەر کاتێک ڕۆنی سەیارە ئەگۆڕی، فلتەری ڕۆن و هەواکەشی بگۆڕە)\nلە وەرزە ساردەکاندا سەیارە بەڕاوەستاوی گەرم بکەی(باشترین حاڵەتی گەمکردنی سەیارە، لە کاتی هێواش ڕێکردنی سەیارەدایە)\nقورسکردنی لەڕادەبەدەری سەیارە\nنەگۆڕینی ڕۆنی گێڕ لە کاتی گونجاوی خۆیدا\nپاڵدانەوەی قاچ بە پایدەری کەلاچەوە\nبەکارهێنانی فوول لایت لە تەمومژدا\nپێش ئەوەی سەیارەکەت بکوژێنیتەوە، قاچت لەسەر پایدەری بەنزین بێ\nڕاگرتنی سەیارە بەپێچەوانەی ئاراستەی شەقام\nکوژانەوەی سەیارە بەهۆی نەبووی بەنزینەوە\nسەیارەکەت ئایرباگی ببێ و لە پێشەوە لای سەکن مناڵ بخەیتە باوەشتەوە\nبۆشنەکردنی گێڕ لە ترافیک لایت و ترافیکدا\nتێکردنی ئاوی ئاساییی ماڵان بۆناو ڕادێتەر و جامشۆری سەیارەکە\nهێشتنەوەی چەمچە لەسەر سەیارە لە کاتێکدا پێویستت پێی نییە\nبە خێرایییەکی کەمەوە لە لاینی تیژڕۆییدا شۆفێری بکەیت و پێچەوانەکەشی\nهێنانەخوارەوەی جامەکان لەبریی بەکار‌هێنانی تەبرید لە جووت سایدی و جادە دەرەکییەکاندا (مەسرەفی بەنزین لە حاڵەتێکدا جامەکان لە خوارەوەیە زۆرترە لەچاو کاتێکە تەبریدت هەڵکردووە لە جادەکانی دەرەوەی شار و جووت سایدییەکانی ناوشاردا)\nهاوکات قاچ خستەنەسەر برەیک و کەلاچ بۆ ڕاگرتنی سەیارە (لە سەرەو خوارییەکاندا گەر بتەوێ خێراییت کەم بکەیتەوە، گەر قاچ بخەیتە سەر کەلاچ، سەیارەکەت خێراتر ئەبێتەوە و کۆنترۆڵی لەدەستت نامێنێ، کەوایە ئەبێ سەرەتا برەیک بکەی و کاتێ خێرایییەکەی گەشتە ڕادەیەکی پێویست، لە پێش کوژانەوەی سەیارە قاچتان لەسەر کەلاچ بنێن)\nزۆر نزیکبوونەوە لە سەیارەی بەردەمت\nلە کاتی ترافیک لایتی زەرددا هەوڵ بدەی خێراییت زۆرتر بکەیتەوە و تێپەڕی کەی\nبۆ کڕین و فرۆشتنی هەموو جۆرە سەیارەیەک لێرەوە سەردانی سایتی هەرزان بکەن.\nئەم دوو بابەتەش لەسەر هەڵەی باوی لێخوڕینی سەیارە هەر لە هەرزان بخوێننەوە:\nئۆتۆمبێل سەیارە شۆفێری لێخوڕینی لێخوڕینی سەیارە هەڵەی باو


ئامادەكردن: هێمن عەزیز\nمرۆڤەكان كۆمەڵێك كاریگەری هەمیشەییان لەسەر زەوی جێ هێشتووە. لە ناوەڕاستی سەدەی بیستەمەوە، پرۆسەی هەڵكەندنی كانەكان، بنیاتنانی بەنداوەكان، فراوانكردنی شارەكان و بڕینەوەی دارستانەكان بۆ كشتوكاڵ بە ڕێژەیەكی سەر سوڕهێنەر گەشەی كردووە – كۆمەڵە چالاكییەك، كە بۆ ماوەی هەزاران ساڵی ئایندە كاریگەریەكانیان بەسەر زەویەوە دیار دەمێنێت، كە زانایان ئەمە بە ''چاخی مرۆڤ'' ناو دەبەن.\nكۆمەڵێك وێنەگر و فیلمسازی كەنەدی ئارەزوویەكی تایبەتییان سەبارەت بەو گفتوگۆیەی لەسەر ئەم چاخە تازەی جیۆلۆجیا دەكرێت بۆ درووستبوو. ئەم سێ هونەرمەندە كەنەدییە بۆ لێكۆڵینەوە و بە دۆكیۆمێنتكردنی كاریگەرییە مرۆییە بەرچاوەكان لەسەر ڕووی زەوی سەردانی ٢٢ وڵاتیان كرد.\nئەو هونەرمەندانە زیاد لە پەنجا وێنەی كاریگەری مرۆڤیان لەسەر زەوی گرت، وەك زبڵدانێكی ٣٠ دۆنمی لە كینیا كە بەردەوام لە فراوانبووندایە، ڕووبەرێكی گەورەی دارستانی بڕدراوە لە بۆرنیۆ و كۆمەڵێ ڕێگای ئاوی لە نایجیریا كە بەهۆی گواستنەوەی نەوتەوە وێران بوون.\nئەو پرۆژەیەی ئەو سێ هونەرمەندە بەرفراوانە و ماوەی چوار ساڵی خایاندووە بۆ تەواو بوون و لە مانگی ئەیلولی ٢٠١٨دا بڵاو كرایەوە. لە ئێستادا پیشانگاكەیان لە ئیتاڵیا نمایش دەكرێ و پایزی داهاتووش فیلمەكە لە ئەمریكا نمایش دەكرێت.\nئەمە بەشێكن لەو وێنانەی كە لەم پرۆژەیەدا گیراون:


حوکمی کڕین و فرۆشتنی ئاڵتۆن و زیوبه‌قه‌رز :: ماڵپه‌ڕی فه‌رمووده\nحوکمی کڕین و فرۆشتنی ئاڵتۆن و زیوبه‌قه‌رز\nحوکمی کڕین و فرۆشتنی ئاڵتۆن و زیو به قه رز\nبه يارمه تى خواى گه وره و ميهره بان به كورتى حوكمى كڕين و فرۆشتنى ئاڵتون و زيو به قه رز ڕوون ئه كه مه وه چونكه ئه بينين زۆرێك له موسڵمانان دووچارى ئه م جۆره به يعه بوونه , به راستى يه كێك له و شتانه ى كه ده كه وێته ژێر حوكمى ريباوه كڕينو فرۆشتنى ئاڵتون و زيوه به قه رز, وه خواى گه وره ش فه رموويه تى: ( الَّذِينَ يَأْكُلُونَ الرِّبَا لَا يَقُومُونَ إِلَّا كَمَا يَقُومُ الَّذِي يَتَخَبَّطُهُ الشَّيْطَانُ مِنَ الْمَسِّ ذَلِكَ بِأَنَّهُمْ قَالُوا إِنَّمَا الْبَيْعُ مِثْلُ الرِّبَا وَأَحَلَّ اللَّهُ الْبَيْعَ وَحَرَّمَ الرِّبَا فَمَنْ جَاءَهُ مَوْعِظَةٌ مِنْ رَبِّهِ فَانْتَهَى فَلَهُ مَا سَلَفَ وَأَمْرُهُ إِلَى اللَّهِ وَمَنْ عَادَ فَأُولَئِكَ أَصْحَابُ النَّارِ هُمْ فِيهَا خَالِدُونَ ) (البقرة: ٢٧٥) . واته : ئه و كه سانه ى كه ريبا ده خۆن كاتيك زيندو ده بنه وه له رۆژى دواييدا هه ر ئه ڵيى شه ياتێنى ده ستى لێ وه شاندون, چونكه ئه وان ئه يان ووت كڕين و فرۆشتنيش هه روه كو ريبا وايه (هه ردووكيان به لاى كافره كانه وه يه كسانن), به ڵام خواى گه وره كڕين و فرۆشتنى حه ڵاڵ كردووه و ريباى حه رام كردووه ، پاشان هه ر كه سێك ئامۆژگارى په روه ردگارى پێ گه يشت و وازى له سو خواردن هينا ئه وا چاوپۆشى لێ ده كرێت له و سوه ى كه له پێشدا خواردويه تى واته : به ر له دابه زينى حوكمى حه رام بوونى سو، به ڵام هه ر كه سێك له دواى دابه زينى ئه م حوكمه گه ڕايه وه بۆ سو خواردن ئا ئه وانه ده بنه هاوڕێى ئاگرو به هه ميشه ى تيايدا ده مێننه وه . هه ر بۆيه مامه ڵه كردن به ريبا به هه ر شێوه يه ك بێت حه رامه و يه كێكه له گوناهه گه وره كان، چونكه ئيعلان كردنى جه نگه له گه ڵ خواو پێغه مبه ردا (صلی الله علیه وسلم) وه ك خواى گه وره فه رموويه تى: ( يَا أَيُّهَا الَّذِينَ آَمَنُوا اتَّقُوا اللَّهَ وَذَرُوا مَا بَقِيَ مِنَ الرِّبَا إِنْ كُنْتُمْ مُؤْمِنِينَ فَإِنْ لَمْ تَفْعَلُوا فَأْذَنُوا بِحَرْبٍ مِنَ اللَّهِ وَرَسُولِهِ وَإِنْ تُبْتُمْ فَلَكُمْ رُءُوسُ أَمْوَالِكُمْ لَا تَظْلِمُونَ وَلَا تُظْلَمُونَ ) (البقرة: ٢٧٨ – ٢٧٩). واته : ئه ى ئه وانه ى باوه ڕتان هێناوه ملكه چى فه رمانه كانى خواى گه وره بن و سنور شكێنى مه كه ن و واز بێنن له پاشماوه ى ئه و سوه ى كه به لاى خه ڵكه وه يه هێشتا ئه گه ر ئێوه باوه ڕدارى ته واون, خۆ ئه گه ر ده ستان له سو خۆرى هه ڵنه گرت ئه وا ئيعلانى جه نگيكى گه وره بكه ن له گه ڵ خواو پێغه مبه ره كه يدا (صلی الله علیه وسلم) خۆ ئه گه ر ده ست له سو خۆرى هه ڵگرن و په شيمان ببنه وه ئه وا سه رمايه كانى خۆتان به ته نهاو بێ سو له قه رزاره كان بسه ننه وه , ئيتر نه ئێوه له قه رزاره كان سته م بكه ن نه ئه وانيش سته متان لێ بكه ن).\nپێناسه ى ڕيبا\n(ريبا) يان( سو) بريتييه : له وه رگرتنى هه ر زياده يه ك له به رامبه ر كێشى ماده يه كى ڕيبه وى تر كه هاوجنسى خۆى بێت, وه ك گه نم به گه نم يان ئاڵتون به ئاڵتون, به ڵام هه ركاتێك هاوجنسى خۆى نه بوو وه ك گه نم به جۆ يان به خورما, يان ئاڵتون به زيو ئه وا دروسته به زيادو كه م بفروشرێت به ڵام نابێت قه رزى تێدا بێت. يان بريتيه له وه رنه گرتنى ماده ڕيبه وييه كان ده ست به ده ست له كاتى كڕينو فرۆشتنداو دواخستنى بۆ كاتێكى تر.\nجۆره كانى ڕيبا\nريبا به شێوه يه كى گشتى ده كرێت به دو به شه وه :\n1- ربا الفضل: واته زياد كردن . ريتييه له فرۆشتنى شتێك به زياتر له كێشى خۆى, يان پاره يه ك به زياتر له ئه ندازه ى خۆى به حازر. وه ك فرۆشتنى يه ك كيلۆ گه نم يان جۆ يان خورماى چاك به زياتر له كيلۆيه ك له جنسه كه ى خۆى, وه هه روه ها وه ك فرۆشتنى سه د دينار به سه دو ده دينار, يان دولارێك به دوو دولار ...... به حازر . كه واته بۆ چاره سه ر كردنى ئه م كێشه يه پێويسته گه نمه خراپه كه بفرۆشێت و پاشان به پاره كه ى گه نمى چاك بكڕێت, يان ئاڵتونه به كارهێنراوه كه بفرۆشێت و پاشان ئاڵتونى تازه ى پێ بكڕێت, وه ك پێغه مبه ر (صلی الله علیه وسلم) فه رمانى كرد به بيلال(ڕه زای خوای لێبێت) كه خورما خراپه كه ى خۆى بفرۆشێت و به پاره كه ى خورماى چاك بكڕێت.\n2- ربا النسيئه : واته ريباى دواخستن .\nوه ريباى نه سيئه ش ده كرێت به دوو به شه وه :\nيه كه م/ بريتييه له زياد كردنى ئه و پاره يه ى كه ده درێت به قه رز پێدراو به رامبه ر درێژ كردنه وه موده ى قه رزه كه , ئه م جۆره يان كوتومت ريباى سه رده مى نه فامى بووه پێش ئسلام.\nدووه م/ بريتييه له دواخستنى يه كێك له و دوو جنسه ى كه كڕينو فرۆشتنه كه ى پێده كرێت له كاتى مامه ڵه كه دا, وه ك كڕينو فرۆشتنى ئاَلتون و زيو به قه رز, يان كڕين و فرۆشتنى پاره به قه رز وه ك دۆلار, دينار, تمه ن, يۆرو ....\nعوباده ى كورى صامت(ڕه زای خوای لێبێت) له پێغه مبه ره وه (صلی الله علیه وسلم) فه رمووده يه ك ده گێڕێته وه كه فه رموويه تى: (الذَّهَبُ بِالذَّهَبِ، وَالْفِضَّةُ بِالْفِضَّةِ، وَالْبُرُّ بِالْبُرِّ، وَالشَّعِيرُ بِالشَّعِيرِ، وَالتَّمْرُ بِالتَّمْرِ، وَالْمِلْحُ بِالْمِلْحِ، مِثْلًا بِمِثْلٍ، سَوَاءً بِسَوَاءٍ، يَدًا بِيَدٍ، فَإِذَا اخْتَلَفَتْ هَذِهِ الْأَصْنَافُ فَبِيعُوا كَيْفَ شِئْتُمْ إذَا كَانَ يَدًا بِيَدٍ ) (رَوَاهُ مُسْلِمٌ). واته : پێويسته له كاتى كڕينو فرۆشتندا ئاڵتون به ئاڵتون, زيو به زيو, گه نم به گه نم, جۆ به جۆ, خورما به خورما, خوێ به خوێ, وه ك يه ك بن له كێشداو بێ زيادو كه م, وه ده ست به ده ستيش بێت واته قه رزى تيادا نه بێت، به ڵام هه ر كاتێك ئه م شتانه له گه ڵ هاو جنسى خۆى كڕين و فرۆشتنى پێ نه كرا ئه وا دروسته كرين و فرۆشتنى پێ بكه ن به ڵام به و مه رجه ى ده ست به ده ست بێت و قه رزى تيادا نه بێت . له ئه نجامى وورد بوونه وه له م فه رمووده يه ى سه ره وه بۆمان ده رده كه وێت كه ئه و شتانه ى كڕين و فرۆشتنى پێ ده كرێت ئه گه ر هاوجنسى يه كتر بوون وه ك ئاڵتون به ئاڵتون گه نم به گه نم .... پێويسته دوو مه رجى تيادا بێته دى\nيه كه م: پێويسته له كێشدا وه ك يه ك بێت, واته زيادو كه مى نه بێت .\nدوه م: وه پێويسته ده ست به ده ست بێت, واته : قه رزى تيادا نه بێت .\nبه ڵام ئه گه ر له گه ڵ هاو جنسى خۆى كڕينو فرۆشتنى پێ نه كرا ئه وا ته نها يه ك مه رجى تێدا پێويسته ئه ويش ئه وه يه ده ست به ده ست بێت و قه رزى تێدا نه بێت, وه ك كڕينى ئاڵتون و زيو به پاره ى حازر .... كه واته كڕين و فرۆشتنى ئاڵتون و زيو به قه رز يان هه ندێكى به قه رزو هه ندێكى به حازر ده كه وێته ژێر ئه م بابه ته وه و ريبايه , ئيتر جياوازى نييه له نێوان ئه و كه سانه ى كه ته نها به شى پێداويستى خۆيان ده كڕن يان ئه و زه ره نگه رانه ى كه به جومله ده يكڕن بۆ بازرگانى پێكردنى . وه ئه مه ى كه ووتمان له پێشه وه كۆده نگى زانايانى له سه ره وه ك ئيمامى نه وه وى و وه زير ابن هوبه يره و ئيبن حه جه ر (ره حمه تى خوايان له سه ر بێت) ده فه رموون: هه موو زانايان كۆده نگن له سه ر ئه وه ى كه دروست نييه ئاڵتون به ئاڵتون، زيو به زيو كڕين وفرۆشتنى پێوه بكرێت ئيلا پێويسته وه زن به وه زن بێت وه ده ست به ده ست بێت واته : قه رزى تيادا نه بێت, به ڵام ئه گه ر ئاڵتون به زيو بوو ئه وا دروسته له كێشدا جياوازبن به ڵام هه ر پێويسته ده ست به ده ست بێت و قه رزى تێدا نه بێت) المجموع: 9/ 392، واختلاف الأئمة العلماء: 1/358, وفتح الباري: 4/380, والمغني: 4/12, والفقه على مذاهب الاربعة: 2/174).\nبۆ زياتر به رچاو روونى موسڵمانان چه ند فه توايه كى ده سته ى گه وره زانايانى هاوچه رخ له م باره يه وه ده خه ينه روو:\n1- پرسيار له شێخ بن باز كرا (ره حمه تى خواى لێ بێت) ده رباره ى حوكمى گۆڕينه وه ى ئاڵتونى كۆن به تازه ؟\nله وه ڵامدا فه رمووى: (پێويسته له پێشدا ئاڵتونه كه ى خۆى پێ بفرۆشێت و پاره كه ى لێ وه ربگرێت پاشان ئه گه ر ويستى به نرخى رۆژ ئاڵتونى تازه ى لێ بكڕێت, به ڵام دروسته ئاڵتون بفرۆشيت به غه يرى مه وادى ريبه وى وه ك سه ياره , قوماش, گه نم, جۆ به قه رز....) (فتاوى إسلامية: 2/770) .\n2- پرسيار له شێخ ئيبن عوسه يمين كرا (ره حمه تى خواى لێ بێت) ده رباره ى حوكمى كڕين وفرۆشتنى ئاڵتون به قه رز .\nله وه ڵامدا فه رمووى: (كڕين وفرۆشتنى ئاڵتون به قه رز حه رامه به كۆ ده نگى هه موو زانايان چونكه ريباى نه سيئه يه وه ك له فه رمووده كه ى عوباده ى كوڕى سامت دا هاتوه (ڕه زای خوای لێبێت))(فتاوى اسلامية: 2/775).. وه هه روه ها موفتى پێشوى سعوديه شێخ محمد بن ابراهيم (ره حمه تى خواى لێ بێت) له وه ڵامى پرسيارێكدا له سه ر كڕين و فرۆشتنى ئاڵتون به قه رز فه رموويه تى: (كڕين و فروشتنى ئاڵتون به پاره ى سه رده م پێويسته ده ست به ده ست وحازر بێ خۆ ئه گه ر وانه بێت ريبايه ) (فتاوى الشيخ محمد بن إبراهيم: 7/107).\n3- پرسيار له شێخ ئيبن عوسه يمين كرا (ره حمه تى خواى لێ بێت) له سه ر ئه وه ى كه هه ندێك له زه ڕه نگه ره كان به مه رجيان داناوه بو كڕينى ئاڵتونى كۆن له فرۆشيار پێويسته ئاڵتونى تازه ى لێ بكڕيت؟\nله وه ڵامدا فه رمووى: (ئه مه ش به هه مان شێوه دروست نييه چونكه ئه مه فێڵێكى تره بۆ كڕين و فرۆشتنى ئاڵتون به ئاڵتون به كێشى زياتر, وه فێڵ كردن له شه رع دا حه رامه , چونكه يارى كردنه به حوكمه كانى شه رع, به ڵام ئه گه ر هيچ رێكه وتنێك له نێوانياندا روونه دات ئاڵتونى خۆى پێ بفرۆشێت و پاره كه ى لێ وه ربگرێت پاشان ئه گه ر ويستى ئاڵتونى تازه ى له لا بكڕێت, يان له زه ڕه نگه رێكى ترى بكڕێت, وه ئه مه يان باشتره ) (فتاوى اسلامية: 2/773).\n4- وه هه روه ها پرسيارى لێ كرا ده رباره ى گۆڕينه وه ى ئاڵتونى كۆن به تازه له گه ڵَ پێدانى كرێى دروست كردن؟\nله وه ڵامدا فه رمووى: (ديسان ئه مه ش حه رامه و ئه چێته ژێر حوكمى ريباوه , هه روه ك وتمان با ئه وه ى خۆى بفرۆشێت و پاره كه ى وه ربگرێت پاشان ئاڵتونى تازه بكڕێت, به ڵام ئه گه ر كه سێك پارچه يه ك ئاڵتون ببات بۆ لاى زه ڕه نگه رێك بۆى دروست بكات وه دواتر كرێى دروست كردنه كه ى بداتى ئه وا له م حاڵه تدا دروسته و ناچێته ژێر حوكمى ريباوه ) (فتاوى اسلامية: 2/773).\n5- پرسيار كرا له ليژنه ى دائيمه ى فه توا ده رباره ى حوكمى پاره گۆڕينه وه به قه رز؟\nله وه ڵامدا فه رموويان: (گۆڕينه وه ى دينار به رياڵ يان به دۆلار دروسته به و مه رجه ى قه رزى تيادا نه بێت به هيچ شێوه يه ك, خۆ ئه گه ر قه رزى تێ كه وت ئه وا ده بێته ريبا) (فتاوى اللجنة الدائمة: 13/453).\n1- دواكارم له موسڵمانان كه ئيتر واز له م جۆره كڕين و فروشتنه بهێنن چونكه به دڵنياييه وه ريبايه .\n2- پێويسته هه ر كه سێك به ئه ندازه ى ئه و پاره يه ى كه پێيه تى ئاڵتون بكڕێت به حازر, يان لاى كه سێك پاره به قه رز بێنێت و ئاڵتونه كه به حازر بكڕێت.\n3/ ئاڵتون و زيو و پاره به هيچ شێوه يه ك دروست نييه كڕين و فرۆشتنيان پێوه بكرێت له گه ڵ يه كدا به قه رز, واته پێويسته ده ست به ده ست بێت به حازر وه ك كڕينى پاره به پاره , يان ئاڵتون به ئاڵتون, يان ئاڵتون به پاره , يان زيو به پاره .\n4- وه هه روه ها پێويسته له سه ر زه ڕه نگه ره كانيش كه خۆيان ئاڵتون به قه رز نه هێنن وه به قه رزيش نه يفرۆشن، چونكه جياوازى له نێوان كڕيارو فرۆشياردا نييه وه بۆ هه ردووكيان ريبايه .\n5- وه پاره ى ئه مڕۆ به هه موو جۆره كانيه وه حوكمى ئاڵتون و زيوى هه يه ، چونكه هه ردووكيان هاوبه شن له عيله تى (ريبا )كه بريتييه له (الثمنية) واته : ئاڵتون و زيو وه ك پاره حيسابيان بۆ ده كرێت كه بۆ كڕين و فرۆشتن به كار ده هێنرێن هه روه ك زانايان و پسپۆڕانى بوارى شه ريعه ت و ئابورى ئيسلامى به ڕوونى ئه مه يان رۆشن كردۆته وه , بۆ زياتر ئاشنا بوونت ئه توانيت سه يرى ئه م سه رچاوانه ى لاى خواره وه بكه يت:\n1- أبحاث هيئة كبار العلماء(1/88_93).\n2- فتاوى اللجنة الدائمة (13/398).\n3- مجموع الفتاوى لشيخ الإسلام ابن تيمية (19/551).\n4- إعلام الموقعين لابن القيم (1/136).\n5- الموسوعة الكويتية (36/321).\n6- الفقه الاسلامي وأدلته (5/409).\n7- الفتاوى الإقتصادية (1/60).\nخوازيارم له خواى په روه ردگار له گوناهى هه مو لايه كمان ببورێت و يارمه تيمان بدات بۆ هه مو كارێكى چاك.\nوصلى الله وسلم على سيدنا ونبينا محمد وعلى آله وصحبه اجمعين.\n(ئاماده کردنی مامۆستا محسن محمودسلیمان )\nبۆسود وه رگرتن به شێوه ی کتاب کلیك بکه\nبەش: ڕوونکردنەوەی شەرعی سەردان: ٢٥٠٦


لە جوغزی سەربەخۆییدا\nلە چاوەڕوانی گەڕانەوی ئیعتبار بۆ 27 شەهیدی کەرکوک\nمەبەست لەو بیست و حەوت شەهیدە، ئەو کەسە بێتاوانانەیە کە لە ساڵی 1959 لە یەکەمین ساڵڕۆژی سەرکەوتنی شۆڕشی چواردەی تەمموز بە تاوانی خەڵک کوشتن لە ڕووداوەکانی شاری کەرکوک لەو رۆژەدا لە لایەن دەسەڵاتداری عبدالکریم قاسمەوە پێش لێکۆڵینەوەی وورد تۆمەتبارکران و حوکمی سێدارەدران، و پاشان دووای دەرکەوتنی ڕاستییەکان و ئاماژەپێدانی خودی عبدالکریم قاسم کە ئەو تاوانە بە دەسیسەی خەڵکی دیکە ئەنجام دراوە، حوکمەکە جێبەجێ نەکرا بەڵام ئەو کەسانە ئازادنەکران تا کۆدەتای بەعسییەکان لە ساڵی 1963دا کە بەپەلە لە سێدرا دران.\nکاتێک رژێمی بەعس لە ساڵی 2003 ڕووخا و پرۆسەی سیاسی لە عێراقدا دەستی پێکرد، و دوواتر لە دەستوری ساڵی 2005 ئاماژە بۆ ئیعتبار گەڕانەوە بۆ شەهیدان کە بە دەستی بەعس شەهید بوون کرا، و ئاماژە بۆ قەرەبوو کردنەوەی شەهیدان و خێزانەکانیان و قوربانیانی دەستی دیکتاتۆری کرا، ئەم هەنگاوانە لە سەرجەم بەشەکانی عێراق جێبەجێکرا و تەنانەت قەرەبووکردنەوەی ئەوانەی لە ڕاپەرینی 1991 لە باشور عێراقەوە چونە رفحا لە عەرەبستانی سعودی تا ئێستا قورسایی لە سەر بوجەی عێراق پێکدەهێنێت و باس دەکرێ کە چۆن قانونی تایبەت بۆ ئەم گروپە دەرکراوە، بەڵام بیست و حەوت شەهیدی شاری کەرکوک کە هەموو بەڵگەنامەکان باس لە بێتاوانیان دەکات، ئیعتباریان بۆ ناگەرێنرێتەوە و بەفەرمی بە تاوانبار دادەنرێن هەرچەندە دەمێکە گەلی کوردستان ئەو شەهیدانەی لە ئامێز گرتووە و لە مێژووی خۆیدا بە شەهیدی سەربەرز دایناوە.\nلەم ماوەیەدا دکتۆر عبدالفتاح بۆتانی سەرۆکی ئەکادیمیای کورد بەرهەمێکی مێژووی گرنگی بە زمانی عەرەبی چاپ کرد کە توێژینەوەیەکی مێژووی سیاسی و بەڵگەنامەییە بە ناونیشانی ( ڕووداوەکانی موسڵ و کەرکوک و لێکەوتەکانی، 8ی ئاداری 1959 ــ 14ی تەمووزی 1958)، کە لە 800 ڵاپەرە پێک هاتووە و تیایدا بە شێوەیەکی زانستی و بە پشتبەستن بە بەڵگەنامە و ئەو توێژینەوانەی کە پێشتر لە لایەن حنا بەتاتۆ و د. جبار قادر و د. نوری تاڵەبانی، و د. موکەرم تاڵەبانی نوسراوە جگە لە وەڵامی د.مارف خزنەدار، و نوسینی مەلاجمیل رۆژبەیانی و چەندین کەسایەتی دیکە کە سەبارەت بە بابەتە نوسینیان هەبووە.\nلە خوێندنەوەی تێکڕای بەڵگەنامەکان کە بەشێکیان بە ووردی باسی چۆنێتی ڕووداوی رۆژی 14ی تەمووزی 1959 لە کەرکوکدا دەکات، و بەشێکی دیکە لێکۆلێنەوەی پشتبەستوو بە ووردەکارییەکانی ڕەوشی سیاسی ئەو کاتەیە، کۆمەڵێک دەرئەنجام دەردەکەوێت کە هەڵبەتە جێگای ئەوە ناگرێتەوە کە خوێنەر بە دووای کتیبَەکەی د. عبدالفتاح بۆتانیدا بگەرێت و بە ووردی ڵاپەڕەکانی بخوێنێتەوە.\nلە خوێندنەوەی ئەم کتێبە بە تایبەتی ئەو بەشەی کە تایبەتە بە ڕووداوەکانی کەرکوک ئەم خاڵانە دەردەکەوێت:\nیەکەم/ ڕۆڵی تێکدەرانی کۆمپانیای نەوتی بەریتانیا لە کەرکوک کە ئەم ڕۆڵە بە شێوازێکی دیکە لە پەلاماردانی کەرکوک لە لایەن عێراقەوە لە 16ی ئۆکتۆبەری 2017 دووبارە بۆوە.\nلە گەڵ درووستکردنی دەوڵەتی عێراق بەریتانیا تا ساڵی 1958 بە هێز یارمەتی حکومەتی پاشایی داوە و دژ بە تیکڕای شۆڕشەکانی کورد بووە.\nهەردەم ئەو خوولیایەی لە گەڵدا بووە کە کورد لە عێراقدا جیاخوازە و هەڕەشەیە بۆ ئەو دەوڵەتەی کە بە ناوی عێڕاقەوە درووستی کردوە، و بۆیە تەنانەت خودی ئەو خاڵانەی کە لە رێکەوتنامەی لۆزان بۆ بەشداری کورد لە ئیدارەدانی کوردستانی باشوردا ھەیە، بۆ ڕازیکردنی عەقلیەتی ناوەندێتی و عروبەیی عێراق لە لایەن بەریتانییەکانەوە باس نەکرا. بەڵام کاتێک شۆڕشی 14ی تەمموز بەرپابوو، بەریتانییەکان لەو باوەڕەدا بوون کە بە فووکردن بە بەشێک لە خاڵە لاوازەکانی لۆزان دەتوانن هانی کورد دژ بە عبدالکریم قاسم بدەن، بەڵام هەر وەکو بۆتانی لە کتێبەکەیدا باس دەکات سەرکردایەتی کورد لە نامەیەکدا بۆ نەتەوە یەکگرتووەکان پشتگیری لە شۆڕش کرد، کە ئەمەش بە دڵی بەریتانییەکان نەبوو کە دەرکەوت شیوعییەکان و کورد پشتگیری شۆڕش دەکەن.\nلە کتێبەکەدا دەردەکەوێت چۆن باڵێوزی بەریتانیا و کۆمپانیای نەوتی کەرکوک پشتگیری کەسانی کۆنەپەرستی ئەو شارەی کردوە و یەکێک لە شێوازەکانی ئەو پشتگیرییەش ئەنجامدانی گرێبەستی بەکرێگرتنی ئۆتۆمبێلی کەسانی بە ناو خانەدانی ئەو شارە بوو کە پارەکەیان دەدانێَ بێ ئەوەی ئۆتۆمبێلەکان بە کار بهێنن یان ناردنی پارە و خەڵات بۆ کەسانی کۆنپەرست لە بۆنەکاندا.\nبەم جۆرە بەریتانییەکان کورد و شیوعییان بە دوژمنی خۆیان و بە مەترسی لە سەر پلانەکانیان لە ناوچەکە و رێکەوتنامەی سعد ئاباد دادەنا و دەبوایە تۆڵەیەکیان لێ بکرێتەوە کە بۆ سەدەیەک لێکەوتەکانی بمێنێت و ڕووداوەکانی کەرکوک و تۆمەتبارکردنی کورد و شیوعی بەو تاوانە بەرجەستەی ئەو پیلانە بوو.\nدووەم/ باڵوێزخانەی تورکیا لە عێراقدا ڕۆڵێکی ئێجگار سەلبی بینی بۆ رێگا خۆشکردن و هاندانی تاقمی شۆڤینستی لە نێو نەتەوەی تورکماندا ئەوەبوو کۆمەڵەی تۆڕانی لە لایەن باڵوێزخانەی تورکیاوە پشتگیری دەکرا و توانیان کەلین بخەنە پەیوەندی برایانەی نێوان کورد و تورکمان لە شاری کەرکوک و ئەمەش بەشێک بوو لە جختکردنەوەی تورکیا لە سەر ولایەتی موسل و دانانی سەرجەم شارەکانی بە کەرکوکەوە بە بەشیک لە خاکی دەوڵەتی عوسمانی.\nسێیەم/ لە ووردەکاری کتێبەکەدا ڕۆڵی کەسایەتی عەرەبی شۆڤینی و بەعسییەکان و یەکێک لەوانە عبدالوهاب غریری دەردەکەوێت کە چۆن سوودیان لە پلەوپایەی وەزیفی وەرگرتوە بۆ چاندنی تۆوی دوو بەرەکی نێوان کورد و تورکمان.\nچوارەم/ لە بەڵگەنامەکانی کتێبەکە دەردەکەوێت کە ئەو کەسانەی لە سێدارە دران و کە کەسێکی تورکمانیشیان لە گەڵدا بوو، کەسانی بێ تاوانن و بەشێکیان لە گوڵبژێری ڕۆشنبیرانی شاری کەرکوک بوون و هەردەم بانگەشەی برایەتی نێوان گەلانیان دەکرد.\nوا شەست و یەک ساڵ بە سەر ئەم ڕووداوەدا تێپەڕیوە، و لەم ماوەیشدا گەلی کوردستان جینۆسایدی هەڵبجە و ئەنفالی گرمیان و بارزانییەکانی دەرهەق کرا و ئێستاش ڕووبەڕووی جینوسایدی ئیزیدەکان دەبێتەوە، بەڵام تیکڕای ئەم ڕووداوانە ڕق و قینەی نێو گەلی کوردستان دژ بە عەرەب یان تورکمان یان ھەر پێکھاتە و گەلێکی دیکە درووست نەکرد و تا ئێستاش چاوەرێی عەدالەتی ئینتقالی دەکات بۆ جۆرە تاوانێک کە ھەندێکیان سەدەیەکی بەسەردا چووە.\nیەکێک لە خاڵەکانی عەدالەتی ئینتقالی گەڕانەوەی شکۆ و ئیعتبارە بۆ ئەو بیست و حەوت شەهیدی کەرکوک کە حزبمان لە کاتی سەرۆکایەتی ڕەوانشاد سەرۆک مام جەلال بە شێوەیەکی فەرمی داوای کرد و وەڵام نەبوو، و ئێستاش هەمان داوا لە بەردەمی سەرۆک بەرهەم ساڵحە کە دەتوانێ ئەم کارە بکات.\nسەڕەڕای گەشبینی ئێمە و باسکردنی ماددەی ١٤٠ی دەستوور کە ئەویش بەشێکە لە عەدالەتی ئینتقالی، هەندێک پێمان دەڵێن ئەم دەوڵەتە کە ئیعتبار بۆ ئەو شەهیدە بێتاوانانە نەگەرێنێتەوە، چاوەرێی لێ مەکەن ماددەی 140 جێبەجێ بکات.